Nokia ja Lumia vuonna 2013\n02.12.2020 - 05:05:00\nKuinka monta Lumiaa Nokia myy 2013?\njää enemmän tai vähemmän alle 10 miljoonan\nsutii paikallaan 13,3 miljoonassa! ...tai ainakin alle 17\nTäydet 20! ...tai ainakin nyt yli 17 milj.\nTuplat (tai kuitti) eli helposti 26,6 milj. paukkuu\nÄänestys päättynyt: 07.09.2013 - 19:07:02\nKirjoittaja Aihe: Nokia ja Lumia vuonna 2013 (Luettu 18946 kertaa)\n« : 10.01.2013 - 18:06:50 »\nLaitetaas nyt uuden vuoden kunniaksi uutta gallupia ja keskustelua.\nTarkensin lukemat vielä desimaalin tarkkuuteen, joten loppusaldoksi tuli siis tosiaan vuodelle 2012:\neli yht. n.= 13,3 miljoonaa\nToivottavasti tämän gallupin skaala meni edes sinnepäin. Vuoden lopussa sen sitten viimeistään näkee, että räväyttikö Nokia mitta-asteikon alle vai stadionilta ulos. Q1 antaa varmaan jo suuntaviivoja ja nyttenhän on hyvää vertailuaineistoa pohjana.\nVs: Nokia ja Lumia vuonna 2013\n« Vastaus #1 : 10.01.2013 - 21:09:27 »\nJos ei 8 miljoonaa mene Q1:llä, niin ei sitten koskaan.\nTerskaki povas positiivistä tulosta syksylle. Ei voi kyllä mennä ku ylöpäin.\n« Vastaus #2 : 07.04.2013 - 21:09:47 »\nQ1 tuloksia ja uutta puhelinta (ja kameraa?) sais jo tullakin...\n« Vastaus #3 : 15.04.2013 - 21:09:07 »\nLainaus käyttäjältä: Tippa - 10.01.2013 - 21:09:27\nJännitys tiivistyy. 8 milj. osuis ennusteiden ylälaitaan tän hetkisillä tiedoilla.\nReutersin kokoaman konsensusennusteen mukaan Nokia myi tammi-maaliskuussa 5,6 miljoonaa Lumia-puhelinta. Ennusteet vaihtelevat 8 ja 4 miljoonan kappaleen välillä.\n« Vastaus #4 : 18.04.2013 - 23:11:09 »\nLainaus käyttäjältä: Goldberg - 15.04.2013 - 21:09:07\nEli lumia teki nyt sitten 5,6 miljoonan avauksen vuodelle. Pieni pettymys henk koht. Vaikka hajonta oli aika suurta, niin konsesennuste osui aika nappiin muuten, siinä ehkä illan suurin yllätys!\n« Vastaus #5 : 24.06.2013 - 13:01:19 »\nNyt on ollut niin paljon erilaisia Nokiaan liittyviä huhuja ilmassa, että pakkohan niistä on kerätä sopiva ennustus ensi kuunvaihteen myllerrykseen.\n(20.6.) Microsoft neuvotteli Nokian laitebisneksen ostamisesta\n(20.6.) Nokian hallituksella valmius päätöksentekoon - kokoontui eilen\n- Tässä silmiin osui erityisesti kohta, jonka mukaan hallitus olisi ollut valmiudessa myös 20. päivä.\n(21.6.) Microsoftin Windows-puhelinpomo lensi juhannusaatoksi Suomeen\n- Kuulemma lomalle. Kävi tosin hoitamassa asioita Nokian toimistolla sopivasti suomalaisten ollessa juhannuksenvietossa.\n(22.6.) Joe Belfiore torppaa huhuja. "I come to Finland regularly to work w/Nokia on actually *building* great phones. HW/SW together in harmony."\n(24.6.) 'Major' Microsoft reorg expected by July 1st\n(9.10.2012) Microsoftin kirje osakkeenomistajille vihjailee jo tulevasta organisaatiosta. "This is a significant shift, both in what we do and how we see ourselves — as a devices and services company. [...] In all our work with partners and on our own devices, we will focus relentlessly on delivering delightful, seamless experiences across hardware, software and services."\nPalikat on levitelty. Aika monta liikkuvaa osaa on yhtäaikaa ilmassa, jotta tuloksena ei olisi mitään. Yhdistäviä teemoja uutisissa oli Microsoftin kiinnostus Nokian älypuhelintoimintoihin sekä Nokian hallituksen tiiviit kokoontumiset samoihin aikoihin, kun Microsoftin huhutaan uudelleenorganisoituvan ja suuntaavan entistä enemmän rautavalmistajaksi. Belfioren käväisy Nokian pääkonttorilla yleisenä vapaapäivänä toi soppaan sopivasti lisämaustetta. Huomioitavaa ovat myös samankaltaiset sanamuodot HW/SW yhteentoimivuudesta sekä Belfioren tweetissä että virallisessa omistajakirjeessä.\nOdotettavissa siis... Heinäkuun ensimmäisenä päivänä uudelleenorganisoitumistiedotteen yhteydessä Microsoft ilmoittaa ostavansa Nokian älypuhelintoiminnot. Kauppaan kuuluu myös Navteq, jonka kartat integroidaan yhä tiiviimmin Windows-pakettiin. NSN eriytetään omaksi yhtiökseen ja Nokian omistajat saavat jakautumisessa osakkeita omistustensa suhteessa. Halvempien puhelinten valmistus jää karsittuun Nokiaan, jonka omistajat saavat MS-kaupasta saadut rahat ylimääräisenä osinkona.\nJos sitten jostain kumman syystä ihan noin suuria muutoksia ei tulisikaan, niin vähintään Microsoft ja Nokia tiivistävät yhteistyötään. Nokia saa mahdollisesti yksinoikeuden WP-käyttöjärjestelmään (Ei suurta muutosta Microsoftin kannalta, nythän N vastaa 80% Windows-puhelinten myynnistä), jolloin Microsoftin tarvitsee tukea vain yhtä valmistajaa ja yhtä rauta-alustaa. Vastineeksi MS saa suuremman sananvallan tulevaisuuden puhelimiin ja puskee mukaan itselleen tärkeitä ominaisuuksia.\n« Vastaus #6 : 25.06.2013 - 19:07:11 »\nJos miettii historiaa niin kyllähän tästä on jo kuulunut enemmän kuin Motorola/google-kuviosta aikaisemmin ja taisi se Ericssonin verkkoihin keskittyminen + Sony-kuvio tulla vähän puskista sekin aikanaan. Kuulostaa toi esittämäsi ihan tarpeeks vakuuttavalta omaan korvaan... jos Nokia tosiaan sopisi suht saumattomasti MS:n strategiaan, niin mikseipä. Ja onhan NSN jo laitettu irrotuskuntoon ja halpapuhelimille löytyy vaikka sitten sieltä kiinasta joku halukas ostaja. Mitäköhän vedonlyöntikertoimia tälle sitten voisi jo antaa?\nJos huhujen mukaan on vain jäänyt hinnasta kiinni kaupat, niin eipä se kauhean utopistista senkään perusteella enää olisi.... Nokia on kai loppujen lopuksi (ja juuri nyt) strategisesti aika arvokas pelinappula menetettäväksi, joten kaipa siinä jo sopivasti motivaatiota varmistella selustaa. No nopeasti nämäkin tilanteet vaihtelevat, joten enpä sivustaseuraajana uskalla enempää huudella. Luotan edellä puheenvuoron pitäneen sisäpiirimutuun sen verran, että aika plausible voisi olla ...tiedä vaikka fifty-fiftyssä olisi jo hitusen ylikerrointa mukana. Vaikka yhteistyön alussa puhuttiin niistä lehmistä ja maidosta, niin ihan uskottava skenaario toi voisi olla, vaikea sitä kai on kieltää. Kun vielä mobiilialasta puhutaan, niin eihän tuo nyt mikään maata järisyttävä uutinen olisi...\nOn topicia sen verran, että myyntihuhujen keskellä noi Lumia-luvut saattaa saada entistäkin enemmän merkitystä...\n« Viimeksi muokattu: 25.06.2013 - 19:07:11 kirjoittanut Roopevaan »\n« Vastaus #7 : 26.06.2013 - 10:10:36 »\nEi kannata meikäläisen juttuihin mitään sisäpiirimutua yhdistää. Tuokin oli ennemmin tasoa "foliohattu päähän ja aasinsiltoja niin maan perkuleesti"\nMutta jos tosissaan alkaa miettimään julkisuudessa olleita tietoja ja huhuja, niin kasataanpas pieni paketti ostoskenaarion puolesta ja vastaan.\n+ Microsoftilla on ollut kiinnostusta ostoon.\n+ Microsoft haluaa suuntautua myös rautavalmistukseen (Surface on hyvä esimerkki) yhdistääkseen ohjelmistot ja palvelut paremmin rauta-alustaan. Redmondissa on selvästi katsottu Applelta mallia...\n+ Nokialla on jo Windows Phone -tuotanto käynnissä ja osaavat ihmiset tekemässä sekä tuotteistamassa WP-laitteita.\n+ Nokialla on aikamoinen kasa asiaan liittyviä patentteja.\n+/- Nokia on käytännössä koko WP-markkinat.\n- Microsoft tuskin saisi toimnnan ostolla paljonkaan sellaista, mitä se ei saa jo nyt tai korkeintaan pienellä kumppanuuden viilauksella.\n- Tällä hetkellä riski Windows Phonen menestyksestä on ulkoistettu Nokialle.\n- Hintapyyntö oli liian suuri, kun puhelimet eivät käyneet kaupaksi ja osakekurssi mateli pohjilla. Nyt puhelimet menevät jossain määrin ja kurssikin on noussut, joten hintapyyntökin on todennäköisesti noussut.\nNäin pienellä päällä ajateltuna ensimmäinen punainen kohta on painavin. MS mainosti sijoittajakirjeessään toimivansa myös partnereiden kanssa. En oikein näe mitään suurempaa syytä miksi Microsoftin pitäisi omistaa Nokia, kun esimerkiksi yhteistyön tiivistämisellä pystyy varmasti vaikuttamaan tuotteisiin tarpeeksi.\nToisaalta Lumioiden markkinaosuuden ollessa kasvussa, voisi Nokia ollakin hyvä sijoitus Microsoftilta. Nyt saa vielä halvalla, jos markkinaosuus lähtee kasvuun ja tulevaisuudessa saisi nauttia tuotoista. Mutta asioista päättävät Nokian omistajatkin varmasti tietävät tämän ja vaativat kunnon korvausta.\n« Vastaus #8 : 26.06.2013 - 22:10:28 »\nNo tämähän on se lehmä-maito-argumentti juuri. Ainoa harmitus MS:lle on että yhteistyöhön tarvitaan aina kaksi. Onkos siitä kumppanuussopimuksesta piirrelty jossain jotain ääriviivoja etenkin sen suhteen että koska soppari loppuu? (Sopimuksen irtisanominen on varmaan sopivilla sopimussakkoklausuuleilla tehty aika epähoukuttelevaksi). Elikkä onko se nyt niin että jollei MS osta Nokiaa esim. viiden vuoden sisällä niin nokia alkaa tehdä android-kännykkää wp:n ohella ja automaattisesti tuplaa/triplaa myynnit?? Tällasia uhkakuvia voi ainakin käyttää vipuna yksissä jos toisissakin neuvotteluissa ja jossain vaiheessa on vaan helpompaa ostaa koko roska pois. Mut faktoihin taas takas, ni noista soppareista ei taida ketään mitään tietää oikeasti?\n« Vastaus #9 : 02.07.2013 - 19:07:14 »\nOiskohan niitä ekoja liikkeitä nyt sitten tehty äsken? Eiköhän pian jotain jostain kuulu mikä antaisi vihiä jatkosta...\n« Vastaus #10 : 02.07.2013 - 22:10:49 »\nEiköhän tuota reilussa parissa viikossa jotain kuulu viimeistään. Tuo juristin mainitsemat suuremmat muutokset kelpaisi hyvin tänne. Odotellaan rauhassa nyt kuitenkin osaria ja MSF:n tiedotetta, joskos jotain konkreettista tulisib ulos. Alkaa taas uutiset olemaan tuota samaa kassan pohja tyhjä 2014 lopussa roskaa kuin aikaisemminkin.\n« Vastaus #11 : 03.07.2013 - 13:01:50 »\nLainaus käyttäjältä: teptep - 02.07.2013 - 19:07:14\nLuulisi tässä nyt jotain muutakin tapahtuvan. Mielenkiintoinen huomio muuten oli ensimmäisissä, nyt jo Bloombergiltä pois editoiduissa, uutisissa maininta rahoituksen hoitamisesta osittain bridge loanilla. Eli väliaikaisella rahoituksella, joka maksetaan tavallisesti pois heti paremman rahoituksen järjestyessä tai omaisuuden myynnin onnistuessa.\nTodennäköisesti tällä kertaa kyse on omaisuuden myynnistä, sillä vihje viittasi varmaankin vuoden lainaan Siemensiltä. Muutoinhan Nokia olisi hoitanut viimeisenkin 0,5 miljardia pankkirahoituksella kuten teki alkuosankin kanssa. Tietysti kyseinen yksityiskohta voi pienimmillään tarkoittaa vain NSN:n tehtaiden myyntiä.\n« Vastaus #12 : 04.07.2013 - 18:06:20 »\nLainaus käyttäjältä: juristi - 03.07.2013 - 13:01:50\nMielenkiintoisen yksityiskohdan bongasit. Kiva nähdä että miten tuo sitten nivoutuisi tuohon isompaan kuvaan ...jos nyt on totta, niin aika jännä detaili tosiaan. Noin tulkittuna vaikea kuitenkin nähdä, että suoranaisesti liittyisi mihinkään isompaan järjestelyyn, ainakaan mihinkään mikä ei olisi jo lyöty lukkoon ja vain julkistusta vailla.\n« Vastaus #13 : 09.07.2013 - 00:12:15 »\nLainaus käyttäjältä: Roopevaan - 26.06.2013 - 22:10:28\nOli tuosta jotain arvailuja tehty, eikä välttämättä ihan pielessäkään:\nNokia ja Microsoft eivät ole paljastaneet Windows-käyttöjärjestelmän puhelinten kehittämisestä ja valmistamisesta solmimansa sopimuksen kestoa. Yhtiöiden julkistamien tietojen perusteella on päätelty, että vuonna 2011 solmittu sopimus on määräaikainen mutta pitkä.\nLindbergin arvio on, että sopimus ulottuu noin vuosiin 2016-2017 saakka.\nNo voi helposti olla pidempikin. Joka tapauksessa sitten olis peli taas auki jollei MS tee jotain liikkeitä ennen...\n« Vastaus #14 : 18.07.2013 - 23:11:26 »\nNokia myi huhti-kesäkuussa 7,4 miljoonaa Lumiaa. Suunta oikea, ainakin parempi ku tällä toisella kaverilla.


Venäjä vapauttamassa kaasun hinnan - Talous - Uutiset - MTV.fi\nVenäjä vapauttamassa kaasun hinnan\nTalous Julkaistu 07.04.2005 16:12 (Päivitetty 09.04.2005 13:27)\nVenäjän kilpailuviranomaiset saattavat vapauttaa yrityksille myytävän maakaasun hinnat kilpailulle osana kaasujätti Gazpromin uudistuksia. Uudistuksista kertoi kartelliviraston johtaja Igor Artemiev talousuutistoimisto Prime-Tassille. Artemiev ei kuitenkaan suostunut kertomaan yksityiskohtia Gazpromiin suunnitelluista uudistuksista.\nAsiantuntijat uskovat, että osana uudistuksia hinnat vapautetaan. Artemiev taas sanoi, että riippumattomilla tuottajilla pitäisi olla mahdollisuus käyttää Gazpromin kaasuputkia.\nVenäjän kaasuputkiverkosto on Gazpromin hallussa. Lisäksi yhtiö vastaa 80 prosentin osuudesta maan kaasuntuotannossa. Viime kuussa Gazpromin pääjohtaja Aleksei Miller ehdotti, että valtion hintasäätely pitäisi lakkauttaa. Talouden kehittämisestä vastaava ministeri German Gref on kuitenkin sanonut, että vapautus edellyttäisi Gazpromin monopoliaseman murtamista.\nVenäjä on yrityksille suuri mahdollisuus Valuuttakurssit


100 biisiä viikonloppuun: Hiuslakkaa, varsilenkkareita ja kiimaisia kitarasankareita - KSML.fi Blogit\n100 biisiä viikonloppuun: Hiuslakkaa, varsilenkkareita ja kiimaisia kitarasankareita\n9.9.2016 klo 12:51 - Nupit kaakkoon - Juho Hämäläinen\n0\t0\t4593\nBritny Foxin herroilla olivat 1980-luvulla hiukset kondiksessa.\nTaas on sata biisiä viikonlopuksi kasassa. Viime viikolla teemana oli 1970-luku, tällä kertaa hypätään seuraavalle vuosikymmenelle.\nLinja on jälleen rockvetoinen, eli mistään kattavasta läpileikkauksesta 1980-luvun populaarimusiikista ei ole kyse. Nyt mennään tukkahevistä hard rockin kautta thrash metaliin.\nSäännöt ovat samat kuin aikaisemmissakin listoissa, eli yksi biisi per artisti. Valtaosa mukana olevista nimistä on sellaisia, joita ei 1970-luvun listalla vielä näkynyt. AC/DC toki on messissä nytkin, sillä en keksi yhtään järkevää syytä tehdä yhtään soittolistaa, joka ei heitä sisältäisi.\nKotimaisen suomenkielisen 1980-luvun rockin rajasin sydän verta vuotaen pois. Sille täytyy omistaa oma settinsä joku toinen kerta.\nEnsi viikolla ajattelin listata pelkästään naisvetoista musiikkia, sen verran testosteronin katkuinen setti tästä kasaripaketista tuli.\nJa loppuun jälleen mainos tämän blogin uutuussoittolistoista.\nTänään Spotifyyn lisättyjä uutuuksia ovat muun muassa Living Colourin Who Shot Ya ja Honningbarnan Drep Meg. Youtube-listan uusimmat videot ovat peräisin Slayerilta, Anthraxilta, Epicalta ja Red Fangilta. Reilun kuukauden päästä uuden Only Ghosts -albumin julkaiseva Red Fang on tunnettu hilpeistä videoistaan. Kieli poskessa kasariactionleffa Predatorille kunniaa tekevä Shadows ei petäkään odotuksia.


Valioliiga 2020 - 2021 - Ylikerroin.com\nTänään on 26.10.2020, 20:58.\nValioliiga 2020 - 2021\nTuotto: +54.26 yks.\nViesti Kirjoittaja valiovihje.com » 25.08.2020, 14:18\nTulen julkaisemaan tässä ketjussa muutaman joukkue-ennakon ennen kauden alkua ja myöhemmin sitten yksittäisiä vihjeitä silloin tällöin. Ensimmäisenä esittelyssä yksi mielenkiintoisimmista sarjanousijoista, joita Valioliigassa on nähty:\nMarcelo Bielsan johtama The Whites voitti Championshipin kymmenen pisteen erolla sarjakakkoseen West Bromwich Albioniin.\nLeeds oli lähes kaikilla tilastoilla mitattuna sarjan paras joukkue.\nInfogolin tilastojen mukaan Leeds tuotti viime kaudella maaliodotusta 87 rysän verran, mikä oli ylivoimaisesti korkein lukema Championshipissä viime vuosien aikana. Leedsin päästämä maaliodotus jäi lukemiin 38,3 joka oli puolestaan (Brentfordin ohella) alhaisin lukema toiseksi ylimmällä sarjatasolla Infogolin mittaushistoriassa.\nLeedsin xG-erotus +48,7 oli viime vuosien nousijajoukkueisiin verrattuna omaa luokkaansa. Esimerkiksi toissa kauden mestarijoukkue Norwichilla se oli +28,8 ja erinomaisia otteita Valioliigassa esittäneellä Wolvesilla mestaruuskaudellaan +35,1.\nLempinimeä ”El Loco” (hullu) kantavan Bielsan saavuttua Leedsin peräsimeen kesällä 2018 seura otti nopeasti suuren harppauksen keskikastin nipusta sarjan kärkipään joukkueeksi.\nMuun muassa Pep Guardiola on nimennyt Marcelo Bielsan yhdeksi eniten omaan valmennusfilosofiaansa vaikuttaneista henkilöistä. Bielsan Leedsissä onkin paljon samoja piirteitä kuin Guardiolan Taivaansinisissä.\nManchester Cityn tavoin myös viime kauden Leeds dominoi niin pallonhallinta- kuin xG-tilastojakin ja nähtiin kentällä usein valtavirrasta poikkeavissa ryhmityksissä. Esimerkiksi kohdatessaan kahdella kärjellä pelaavia joukkueita Bielsa ryhmitti usein miehistönsä 3-3-1-3 muotoon.\nLeedsin keskimääräinen pallonhallinta oli viime kaudella 63,3 % eikä Internetin syövereistä löydy aiemmilta kausilta tätä isompaa lukemaa yhdellekään Championship-joukkueelle.\nChampionshipin kovakuntoisimmaksi joukkueeksi kehuttu The Whites prässäsi aggressiivisesti läpi kauden tavalla, johon Guardiolan joukkue ei ole enää pariin kauteen pystynyt.\nLeeds salli vastustajilleen keskimäärin vain 6,43 syöttöä jokaista puolustustilannetta kohden. Vertailuna mainittakoon, ettei Euroopan top5-sarjoista yksikään joukkue pystynyt parempaan lukemaan ja Valioliigan aktiivisimmat prässääjät jäivät kauas taakse.\nLähteekö puolustuksen kivijalka?\nLeeds päästi kauden aikana vain 35 maalia ja oli piikkipaikalla lähes kaikissa muissakin puolustustilastoissa.\nLeeds pelasi kauden aikana kaikkiaan 22 nollapeliä, joka oli Slavia Prahan jälkeen viime kauden isoin lukema kaikki Euroopan pääsarjat ja kakkossarjatasot huomioiden.\nPuolustuksen johtohahmo oli sensaatiomaisen kauden pelannut Brighton-laina Ben White.\n22-vuotias nuorukainen pelasi täydet minuutit kauden jokaisessa sarjaottelussa. Hän merkkautti Leeds-pelaajista eniten pallonriistoja, syötönkatkoja, blokattuja laukauksia, onnistuneita syöttöjä ja toiseksi eniten voitettuja pääpalloja.\nWhite arvostettiin laajalti viime kauden Championshipin parhaaksi puolustajaksi. Leedsin kannalta on harmillista, ettei Ben Whitea mitä todennäköisimmin nähdä Leedsin paidassa enää ensi kaudella, vaikka Whiten kiinnittäminen olikin yksi Leedsin pääprioriteeteistä tämän kesän siirtoikkunassa. Brighton on kuitenkin hylännyt jo kolme Leedsin tarjousta, ja sarjanousijan katse on alkanut kääntyä muihin vaihtoehtoihin.\nSaksalainen Robin Koch on liitetty viime päivinä Leedsiin, mutta myös ainakin Tottenham on kiinnostunut vahvan kauden Freiburgissa pelanneesta Kochista.\nHyökkäyspäässä joukkueen paras maalintekijä oli Patrick Bamford 16 osumallaan, mutta 26-vuotiaalle englantilaiskärjelle tarjoiltiin mahdollisuuksia huomattavasti koreampiinkin lukemiin.\nBamfordille merkattiin kauden aikana peräti 44 huippupaikkaa, mutta näistä maalin perukoille päätyi vain 10. Missattuja huippupaikkoja kertyi peräti 34 kappaletta. Valioliiga-kollegoista eniten huippupaikkoja viime kaudella tuhrivat Gabriel Jesus (24 kpl) ja Tammy Abraham (23 kpl).\nHyökkäyspään puolella suurin kysymysmerkki on Pablo Hernandezin kohdalla. Hernandez nousi todelliseen kukoistukseen Bielsan alaisuudessa ja on ollut The Whitesin hyökkäyspään kapellimestari viimeiset kaksi kautta.\nHernandezilla on nimi sopimuspaperissa vuoteen 2022 saakka, mutta miten ensi keväänä jo 36-vuotta täyttävä espanjalaistaituri pärjää Valioliigan vauhdissa?\nVahvan pallonhallinnan avulla sarjanousun Championshipista saavuttaneet joukkueet ovat usein olleet suurissa vaikeuksissa Valioliigassa, kun tuttua pelitapaa ei ole enää voinut noudattaa.\nMyös Leeds joutuu ensi kaudella aivan uudenlaisen haasteen eteen, mutta Bielsalla lienee taas pari uutta jippoa hihassaan. Viime kaudella Leeds teki ylivertaisesta pallonhallinnastaan huolimatta myös eniten vastahyökkäysmaaleja koko sarjassa ja näitä paikkoja tulee aukeamaan tulevalla liigasesongilla huomattavasti enemmän.\nLeedsin seurahistoriasta paljastuu myös yksi todellinen tilastokummajainen.\nJoukkue ei ole vielä ikinä hävinnyt kauden avauspeliään Valioliigassa (5 voittoa, 7 tasapeliä). Millään muulla seuralla ei ole näin paljoa otteluita (12) ilman tappioita avauskierroksella.\nTulevalla kaudella avauskierrokselle osui reissupeli Anfieldille Liverpoolin vieraaksi, joten tappiottoman putken jatkaminen olisi Bielsan miehistöltä sensaatiomainen suoritus heti uuden sesongin alkuun.\nLähteet: Fantasyfootballscout, StatsBomb, LUFCDATA, Infogol, Opta, Whoscored, Fctables\nRe: Valioliiga 2020 - 2021\nViesti Kirjoittaja valiovihje.com » 28.08.2020, 11:23\nKaudesta 2001-2002 lähtien 13 kautta putkeen Valioliigassa pelannut Fulham tippui keväällä 2014 Championshipiin päästäen kauden aikana peräti 85 maalia. Kyseessä oli sarjahistorian toiseksi suurin päästettyjen maalien lukumäärä sen jälkeen, kun Valioliigaa alettiin kaudella 95/96 pelata 20:lla joukkueella.\nKevään 2014 jälkeen vain yksi Valioliiga-joukkue on päästänyt kauden aikana yli 80 maalia: niin ikään Fulham, kaudella 18-19. Mökkiläisten visiitti pääsarjassa jäi tuolloin yhden kauden mittaiseksi ja sama uhkakuva leijuu vahvana länsilontoolaisten yllä myös tulevana kautena.\nFulhamin penkin päässä istuu lokakuussa 40-vuotta täyttävä Scott Parker, jolla kertyi pelaajana Valioliiga-kokemusta jopa seitsemän eri seuran riveistä yhteensä 15 kauden ajalta. Päävalmentajana Parker on kuitenkin vielä varsin kokematon kymmenen Valioliiga-ottelun ja kaikkiaan 62:n aikuisten ottelun kokemuksella.\nParkerin aikaa Fulhamin peräsimessä on leimannut varovainen pelitapa. Länsilontoolaiset pyrkivät korkeaan pallonhallintaan, jonka he myös Championshipissa onnistuivat saavuttamaan. Mökkiläisten pallonhallinta oli kuitenkin kovin usein vain tehotonta pallon siirtelyä vastustajan puolustusmuodostelman ulkopuolella. Kuvaavaa on, että peräti kolme Championshipin eniten syöttöjä per ottelu lähettänyttä pelaajaa olivat kaikki Fulhamin toppareita.\nSarjan suurimmasta syöttömäärästä ja korkeimmasta syöttöjen onnistumisprosentista huolimatta jopa 10 joukkuetta pääsi laukomaan boksin sisältä Fulhamia useammin. Mökkiläiset onnistui koko kauden aikana tekemään vain yhden vastahyökkäysmaalin ja tilanteita vastahyökkäyksistä se kirjautti koko sarjan vähiten.\nHector puolustuksen lukkona\nFulham päästi kauden aikana 48 maalia, mutta paransi puolustustyöskentelyään huomattavasti kauden edetessä. Suurin syy oli toppari Michael Hectorin hankinta tammikuun siirtoikkunassa. Hector on hyvä jalalla ja ilmassa, jonka lisäksi jamaikalaistoppari on Fulhamin puolustuslinjan ahkerin pallonriistäjä ja syötönkatkoja.\nHector ehti olla avauksessa 20:ssa sarjaottelussa ja näistä Fulham piti maalinsa puhtaana 10 kertaa ja päästi keskimäärin 0,85 maalia / ottelu.\nIlman Hectoria (26 ottelua) Fulham onnistui nollaamaan vastustajansa seitsemän kertaa ja päästi keskimäärin 1,19 maalia / ottelu.\nMitrovic hyökkäyksen yksinäinen tähti\nFulhamin hyökkäyspelaaminen on todella voimakkaasti serbikärki Aleksandar Mitrovicin varassa. 26:lla maalilla Championshipin maalipörssin voittanut Mitrovic laukoi kauden aikana 151 laukausta, joista 116 lähti boksin sisältä. Peliaika huomioituna Mitrovic oli koko sarjan ahkerin laukoja 16-alueen sisältä.\nMyös Valioliigassa kaudella 18/19 Mitrovic pääsi laukomaan boksin sisältä useammin (96 kertaa) kuin yksikään toinen pelaaja (seuraavina Salah 95 ja Aguero 92). Mitrovicin maalinteko onkin painottunut laukausten volyymiin kliinisyyden sijasta.\nViime kaudella Mitrovicin laukauksista 17,2% meni maaliin ja kyseessä oli huonoin viimeistelyprosentti Championshipin maalikuninkaille ainakin seitsemän edellisen kauden ajalta. Toissakaudella Valioliigassa serbialainen viimeisteli 8,4%:n tehokkuudella, joka oli niin ikään huonoin onnistumisprosentti kaikista tällä tai edellisellä Valioliiga-kaudella vähintään 75 kertaa laukoneista pelaajista.\nYkköshyökkääjän takana operoivat Anthony Knockaert, Bobby Decordova-Reid ja Ivan Cavaleiro pelasivat keskinkertaiset kaudet ja kolmikon tekeminen tulee tuskin muuttumaan parempaan sarjaporrasta ylempänäkään.\nMitrovicin tutkapariksi muodostuikin vasen pakki Joe Bryan, joka syötti kauden aikana kuusi serbin maaleista. Kaksikko oli koko sarjan tehokkain parivaljakko yhdessä Nottinghamin Ameobi -> Grabban kanssa.\nSiirtomarkkinoilta Fulham kaipaa kipeästi laatua oikean pakin paikalle samoin kuten hyökkäyspäähän Mitrovicin rinnalle tai taakse. Southampton-laina Harrison Reed vakuutti keskikentän pohjalla ja Parker vakinaistaisi mieluusti englantilaiskeskikentän paikan Fulhamin miehistössä.\nFulham oli vaikeuksissa jo Championshipin parhaiden joukkueiden kanssa\nSarjanousijat Leeds, WBA ja Fulham sekä nousufinaalissa Mökkiläisille hävinnyt Brentford olivat viime kauden Championshipin parhaita joukkueita niin sarjapisteiden kuin maaliodottamienkin perusteella. Fulham kohtasi edellä mainitut joukkueet kauden aikana seitsemän kertaa ja hävisi xG:n jokaisessa pelissä. Tämä ei lupaa hyvää Fulhamin Valioliiga-kautta ajatellen, sillä pääsarjassa vastustajien taso luonnollisesti on viikosta toiseen vielä huomattavasti korkeampi.\nViesti Kirjoittaja valiovihje.com » 02.09.2020, 16:44\nKauden 17-18 Valioliigan jumbo West Bromwich Albion pelasi putoamisen jälkeen kaksi hyvää kautta Championshipissa ja nousee kaudelle 20-21 takaisin pääsarjaan.\nKolmella edellisellä Valioliiga-kaudellaan WBA kirjautti koko sarjan pienimmät pallonhallintaprosentit ja alhaisimmat syöttömäärät, mutta viime kauden nousu Championshipista saavutettiin uudenlaisella identiteetillä. Albion avasi peliä alhaalta lyhyin syötöin ja pääsi maalintekopaikoille ylivoimaisen Leedsin jälkeen sarjan toiseksi useimmiten. Nähtäväksi jää kuinka uuden pelitavan toteuttaminen toimii kivikovassa Valioliigassa.\nWBA:n manageriksi palkattiin viime kesänä Slaven Bilic, jolla on Valioliiga-kokemusta West Hamin peräsimessä kahden kauden ajalta. Bilicin alaisuudessa Hammers sijoittui seitsemänneksi ja yhdenneksitoista, ja kroaatin pistekeskiarvo (1,33) on parempi kuin kellään muulla West Hamin managerilla koko Valioliigan ajalta.\nWest Ham vuosien tavoin Bilic on myös West Bromwichissa vaihdellut 4-2-3-1 ja 4-3-3 ryhmitysten välillä. WBA ei yltänyt viime kaudella aivan kanssanousijoidensa, Leedsin ja Fulhamin, pallonhallintalukemiin tai prässitasoon, mutta kategorisoitui silti aggressiivisesti pallonriistoja hakevaksi pallonhallintajoukkueeksi.\n55,5 prosentin hallinta on täsmälleen sama mihin Norwich pystyi toissakaudella. WBA teki keskimäärin 6,6 ”puolustustekoa” (pallonriisto, syötönkatko, rike) vastustajan pallonhallintaminuuttia kohden. Valioliigassa korkeampaan lukemaan ylsivät viime kaudella vain Leicester (6,9) ja Southampton (6,9), Liverpoolin (6,5) jäätyä niukasti taakse.\nWest Bromwich onnistui tekemään kauden aikana 77 maalia, eli saman verran kuin mestari Leeds. Albionin maalit jakautuivat todella tasaisesti, sillä yksikään joukkueen pelaajista ei mahtunut maalintekijäpörssissä top30-sijoille. Ykköskärki onkin yksi WBA:n kesän tärkeimpiä hankintoja. Huhuissa on pyörinyt useita nimiä viimeisimpänä Southampton-kärki Michael Obafemi ja aiemmin muutama vuosi sitten Veikkausliigassa tuhoja tehnyt Alfredo Morelos.\nVielä uuden ykköskärjenkin hankkimista tärkeämpää oli lainapelaaja Matheus Pereiran kiinnittäminen pysyvästi Albionin riveihin. Se toteutui elokuun puolivälissä, kun brasilialainen kirjoitti WBA:n kanssa neljän vuoden sopimuksen. Pereira teki viime kaudella kahdeksan maalia ja syötti 16, joka on Championshipin suurin lukema sitten Matt Ritchien kauden 14-15 17 syötön. Pereira kirjautti koko sarjan tilastokärkilukemat luoduissa maalipaikoissa (116) ja luoduissa huippupaikoissa (20) sekä laukoi itse sarjan yhdeksänneksi eniten laukauksia (111).\nWBA päästi omaan päähän 45 maalia ja näistä peräti 36% (16 kpl) tuli kulmapotkuista ja sivuvapareista. Kauden aikana tällä saralla nähtiin kuitenkin suurta kehitystä, kun joulun tietämillä WBA siirtyi puolustuspään erikoistilanteissa aluevartioinnista miesvartiointiin. Ennen muutosta WBA päästi erikoistilanteista 13 maalia ja muutoksen jälkeen vain kolme maalia. Myös muilta osin Albionin puolustuspelaaminen kehittyi kauden edetessä ja 14:stä nollapelistä yhdeksän tuli kauden viimeisellä kolmanneksella.\nHyökkääjän lisäksi WBA tarvitsisi kesän aikana ainakin laadukkaan vasemman laitapuolustajan ja keskikentän pohjan. Tulevien hankintojen laadusta riippuen West Bromwich lähtee kauteen joko suurimpana tai toiseksi suurimpana putoajakandidaattina.\nViesti Kirjoittaja PAhakuutti » 07.09.2020, 16:34\nWest Bromwich onnistui tekemään kauden aikana 77 maalia, eli saman verran kuin mestari Leeds. Albionin maalit jakautuivat todella tasaisesti, sillä yksikään joukkueen pelaajista ei mahtunut maalintekijäpörssissä top30-sijoille. Ykköskärki onkin yksi WBA:n kesän tärkeimpiä hankintoja.\nWest Bromwich lähtee kauteen joko suurimpana tai toiseksi suurimpana putoajakandidaattina.\nhttps://www.youtube.com/watch?v=CQtripe ... nel=ZWODDE\nWBA ryösti West Hamilta 22v Grady Dianganan 12 miljoonalla. Hyökkäävä keskikenttä täydentää WBA:n hyökkäyskalustoa mukavasti, mutta Hammers fanit kauppa on saanut raivon partaalle.\nJopa lojaalisuuden perikuva, kapteeni Mark Noble, ilmaisi tavoistaan poiketen julkisesti pettymyksensä siirron johdosta. 12 miljoonaa vahvassa nousukiidossa laidalla etenevästä Dianganasta saattaa olla huonoin kauppa mikä tänä vuonna tehdään koko sarjassa.\nVoi käydä niinkin, että Declan Rice vielä kaupataan (Chelseaan?) ja sitä, 5 maalia viime pelissä divarin Bournemouthia vastaan päästänyt, hammerssin puolustuslinja ei tule kestämään.\nhttps://www.youtube.com/watch?v=kdnAaa3 ... ournemouth\nViesti Kirjoittaja valiovihje.com » 09.09.2020, 08:57\nChelsea tavoittelee sarjan kärkikaksikkoa suurin satsauksin\nLue koko kirjoitus Coolbetin blogista\n...Koronan vaikutukset ovat heijastuneet myös tämän kesän siirtoikkunaan, joka on ollut hiljaisin moniin vuosiin. Ainoa poikkeus on Chelsea, joka onkin sitten hankkinut pelaajia muidenkin edestä. Chelsean hurjastelun siirtomarkkinoilla on mahdollistanut viimekesäinen Eden Hazardin myynti Real Madridiin. Aiemmin 100 miljoonan euron arvoiseksi arvioidun kaupan todelliseksi summaksi on viime aikoina huhuttu jopa 160 miljoonaa. Chelsea kärsi viime kesänä FIFA:n langettamaa ostokieltoa, joten Hazard-kaupan rahat jäivät tälle kesälle.\nTämän kesän aikana Sinisiin ovat siirtyneet jo nuoret saksalaiset supertähdet Timo Werner ja Kai Havertz sekä Ajaxissa tuhoisaa jälkeä tehnyt Hakim Ziyech, Leicesterissä Valioliigan laitapakkieliittiin noussut Ben Chilwell ja ilmaissiirroilla saapuneet topparilegenda Thiago Silva ja tulevaisuuden tähti Malang Sarr.\nSiirtosummat ovat jo tähän mennessä kohonneet yli 200 miljoonaan euroon, jolla hätyytellään jalkapallomaailman kaikkien aikojen suurimpia kulutuksia yhden siirtoikkunan aikana. Eikä Chelsea ole vielä edes lopettanut. Yksi kesän ykkösprioriteeteistä oli kammottavan kauden maalinsuulla pelanneen Kepa Arrizabalagan korvaaminen ja tällä hetkellä Chelsea on lähellä päästä sopimukseen viime kaudella Rennesiä edustaneen Edouard Mendyn kanssa.\nChelsea sijoittui viime kaudella neljänneksi tasapisteissä kolmanneksi tulleen Manchester Unitedin kanssa. Eroa Liverpooliin jäi 33 pistettä ja Manchester Cityyn 15 pistettä. ”Fair scorejen” eli ”rehellisten tulosten” perusteella Chelsea oli huomattavasti lähempänä sarjan kärkikaksikkoa ja selvästi edellä sarjan kaikkia muita joukkueita. Fair scoret ovat johdettu tuotetuista maaliodotusarvoista ja ne sisältävät huomattavasti vähemmän sattumaa kuin toteutuneet lopputulokset, ja ovat täten todellista sarjataulukkoa parempi mittari arvioimaan tulevia voimasuhteita.\nChelsean tuottama maaliodotus nousi noin 75:n maalin pintaan ja toteutunut maalimäärä jäi tästä kuuden maalin päähän. Isoin syy alisuorittamiseen oli Tammy Abrahamin heikko viimeistely. Nuori englantilaiskärki oli kauden aikana 32 kertaa Optan luokittelemassa ”vaarallisessa maalintekopaikassa”, mutta onnistui näistä maalinteossa vain yhdeksän kertaa. 23 hukattua huippupaikkaa oli Gabriel Jesusin (24) jälkeen koko sarjan suurin lukema.\nAlisuorittaminen hyökkäyspäässä ei ollut kuitenkaan mitään siihen verrattuna mitä omassa päässä tapahtui. Chelsea päästi Man Cityn jälkeen sarjan toiseksi vähiten laukauksia, toiseksi vähiten laukauksia boksin sisältä ja kolmanneksi vähiten laukauksia maalia kohti. Laukausten laatu huomioituna Chelsea päästi kauden aikana omaan päähän sarjan neljänneksi vähiten maaliodottamaa. Kuitenkin vain kahdeksan joukkuetta päästi länsilontoolaisia enemmän maaleja. Mikäli Chelsealla olisi ollut maalissa edes sarjan keskiarvon tasoinen torjuja, olisi Siniset päästäneet noin 10 maalia vähemmän.\nTorjuntaprosentin ja post-shot-xG:n (xG, joka huomioi myös mihin kohti maalia laukaus sijoittuu) valossa Kepa pelasi Valioliigan mittaushistorian surkeimman kauden, kun huomioidaan kaikki vähintään 10 ottelua kauden aikana pelanneet maalivahdit. Kahden Chelseassa vietetyn kauden aikana Kepan PSxG lukema on -11, kun se Chelsean havittelemalla Mendyllä on ollut Rennesissä samaan aikaan +6,3. Viime kaudella Kepa nappasi onnistuneesti haltuunsa 7,2% Chelsean boksiin lähetetyistä keskityksistä ja Mendy 10,2% Rennesin kohtaamista keskityspalloista. Maalipotkut pois lukien Kepan syötöt ja heitot löysivät oman pelaajan 28%:n tarkkuudella, Mendyn onnistumisprosentin ollessa 47%.\nPaperilla Chelsean tilanne näyttää todella hyvältä: Uusi maalivahti sekä Silva ja Chilwell tulevat parantamaan puolustuspelaamista reippaasti ja hyökkäyspäässä riittää laatua ja leveyttä läpi tiukimpienkin otteluruuhkien. Keskikentän pohjalla N’Golo Kante ja Mateo Kovačić kestävät vertailun sarjan muihin huippujoukkueisiin.\nAlkukaudesta suuri kysymysmerkki on kuitenkin joukkueen yhteen hitsaantuvuuden kohdalla. Peräti kahdeksan Chelsean ykkösjoukkueen pelaajaa (mm. Pulisic, Mount, Abraham, Jorginho) on ollut kauden alla poissa harjoitusvahvuudesta koronatartunnan vuoksi. Uusista hankinnoista Ziyech ja Chilwell kärsivät pikkuvammoista ja heidän pelaamisensa avausviikolla on epävarmaa. Thiago Silva saapui kesälomaltaan Lontooseen vastan noin viikkoa ennen kauden alkua ja Kovačić puolestaan on pelikiellossa kauden avausottelusta.\ncoolbet on hyvin jäljillä Chelsean vahvuudesta ja on asettanut kauden pistemäärävedon linjaksi 74,5. Mikäli Chelsea pääsee sopimukseen Mendyn kanssa, on tuonkin linjan over mielestäni marginaalinen ylikerroin. Kannattaa kuitenkin vilkaista bet365, joka on hieman eri mieltä Chelsean vahvuudesta (over 74,5 2,37).\nCoolbetin blogissa myös katsaus mm. Manchester Unitediin ja Newcastleen.\nEnää 3 päivää kauden alkuun!\nTuotto: -164.01 yks.\nViesti Kirjoittaja hk_ » 09.09.2020, 14:59\nEn ollut ihan varma onko tämä Valiovihjeen ketju vai yleinen. Eli jos tämä on väärässä paikassa niin siirrän ilman muuta.\nTässä omat arviot perustuen 10,000 simulaatioon. Muutamia erikoisuuksia, mutta en lähde niitä smoothailemaan. Mm. Villan 100 päästettyä maalia tuntuu hieman rajulta. Myös Arsenalin 72 tehtyä vs. 70 päästettyä mielenkiintoinen. City siis mestari 57% simulaatioista. Chelsea keskimäärin korkeammalla kuin Liverpool, mikä ei ehkä tunnu ihan oikealta, mutta ei tässä olekaan tarkoitus tunteilla. Simulaation pohjana käytetyt voimaluvut perustuvat täysin dataan eikä ne ota huomioon joukkueen syvyyttä, valmentajan taktista osaamista jne.\n10.09.2020 07:45 <valiovihje.com> Kiitos mielenkiintosista lukemista Harri! Tämä on kaikille täysin avoin ketju :)\n10.09.2020 09:53 <hk_> No niin, hyvä homma!\n10.09.2020 12:19 <E.Clipperton> ty. omaan silmään pomppaa varsin kovaksi arvioitu champparin taso simulaatiossa\n10.09.2020 12:36 <hk_> Joo tossa pohjana pelaajakohtaiset arviot, joissa champpäri-statsit pitää...\n10.09.2020 12:36 <hk_> ...kovertoida vastaamaan valioliigaan tasoa. Ehkä hieman turha kova kerroin...\n10.09.2020 12:37 <hk_> ...championship statseille. Mutta noilla mennään, ei smoothailla :)\nViesti Kirjoittaja E.Clipperton » 10.09.2020, 12:16\nKiitos VVlle ennakoista ja hk_lle simulaatioista.\nEn tiedä kuinka porukka noita kausivetoja harrastaa. Teoriassa softi markkina ja olen jotain keräillyt vaikka varat sitten ovatkin pitkään kiinni. b365 on mielestäni antanut ihan ok tasolla cashoutteja kausivetoihin ja kerran saan sinne yhä lyödä niin huidottu on.\nTän hetken voimassa olevasta tarjonnasta Leeds paras nousija 1.44 on mun ykkös suositus. Otti panosta mestaruus markkinan verran. Sekä VV:n että Hakulisen kausiennakoissa on ansiokkaasti käyty perusteluja läpi. Lyhyesti: veto on ihan yhtä paljon Leedsin, joka on pystynyt valmistautumaan pääsarjaan hyvin, puolesta, kuin WBAta ja Fulhamia, jotka eivät, vastaan.\nEi tägeihin koska b365\nTop Newcomer Leeds 1.44\n10.09.2020 12:50 <Henkka> Ty. Fairilta sai alkupaloiksi reilun huntin ~1.47 kun komissio pois.\n10.09.2020 12:50 <Henkka> Ihan hyvä edge kun 110% ;-)\n10.09.2020 12:58 <hassi> Coolbet 1.5\nTuotto: +605.85 yks.\nViesti Kirjoittaja fouba » 11.09.2020, 21:35\nVedonlyöntivihje: 12.9.2020 14:27 - Valioliiga - Valioliiga maalikuningas - peliaika päättynyt\nVeikka taitaa olla ainoa jossa auba ei ole suosikkina tähän ralliin.\nViesti Kirjoittaja PAhakuutti » 13.09.2020, 14:32\nPool oli eilen huono. Samoja ongelmia pre seasonin peleissä rb salzburg tasuri ym. Ne olisi voinut jättää huomioimatta, mutta kausi alkoi jo. ESPN fc podcastissa Steve Nicol sanoi hyvän pointin: Poolin p-linja nousi liian ylös silloin kun vastustajan pallollisessa ei ollut painetta.\nLeedsin pallollisella pelaajalla oli siten aivan liikaa aikaa löytää se läpisyöttö. Muutenkin prässi oli epäkoordinoitua. Okei tämä on alkukausi ja treeeneissä saatetaa juosta vielä aika kovaa juuri nyt. Mutta just sen takia poolin puolesta ei kannata juuri nyt lyödä vetoja. Ne voi aina tehdä sen neljä maalia ja voittaa, mutta myös omiin vuotaa jos noin jatkavat.\nViesti Kirjoittaja PAhakuutti » 28.09.2020, 18:45\nWolvesin Fabio Silva taitaa olla kallis kaatuilija ja floppi. Ehkä saavat takaisin 40 miljoonasta jotain suoritusbonuksien jäädessä laukeamatta, koska säännölliseen maalintekoon tuosta raakileesta ei vielä ole. Toinen hankinta Whoever vai mikäselioli, on myös vähintäänkin kunnollista sisäänajoa vailla.\nPortugalin majumies Semedo sen sijaan on laadukas pelaaja, kunhan systeemin oppii. Toki sitä vietiin vähintään puolinelsonin arvoisesti UCL:ssä Daviesin toimesta, mutta oli sillä Barcassa hyviäkin pelejä.\nSusille uhkaa tulla nyt vähän sellainen välikausi. EI tällä porukalla haasteta top 6:sta, vaikka moni niistäkin on aloittanut vaisusti. Kriisistä en tiedä, valmentaja on kuitenkin liian hyvä.\nSama juttu Sheffieldin kakkosjengin suhteen. Vain maalinteko tökkii ja Villa pelin ratkaisi tuomari. SHU:n kohdalla ei aina muisteta tuoda esiin miten taitavasti joukkue pelaa, koska blades koetaan duunarijenginä. Sitäkin se toki myös on.\nWHU selvisi kriisistään, jota ei kostaan ehkä ollutkaan. Fanit ehkä liioittelivat ongelmia hieman. Bowen alkanut osumaan ja itseluottamus korkealla. Antonio tekee aina sen 10 kauteen, Soucek säestää ja nyt on ykkösskassarikin maalilla. Eilen Wolves oli tosin vaan huono, eikä pelin tulosta kannata paljoa tuijottaa. Hammerssin onneksi vielä aloittava topparinsa Diop oli sairastuvalla. Saas nähdä palaako vielä aloitukseen.\nWBA isoissa ongelmissa. Kolmen maalin johdon menetys on relevantti tekijä sinänsä hienossa 3-3 Chelsea tasurissa, eikä sellaiset jengit yleensä valjussa kauaa viivy.\nMaaliodotusarvojen ym kannalta seuraamisen arvoinen sivusto: Brighton esimerkiksi voitti maaliodotusarvon Manua vastaan. Se ei yllättävää kun saivat pallon 5 kertaa tolppaan. https://experimental361.com/2020/09/26/ ... -sep-2020/\nViesti Kirjoittaja PAhakuutti » 04.10.2020, 22:50\nMitä ihmettä valioliigalle on oikein tapahtunut. EI pitäisi ylireagoida ja nyt on menty reilusti yli maaliodotusarvojen, mutta ne odotusarvotkin on nousseet reilusti. Näissä luvuissa ei ole edes mukana tämän illan 1-6 ja tällä hetkellä 7-2 pelejä. https://understat.com/\nOnko puolustajat niin heikkoja vai onko sattunut monta huonolla balanssilla pelaavaa joukkuetta samaan sarjaan? Onko tämä vaan parin ekan kierroksen varianssia? Kiinnostaisi tietää, koska joskus tykkäsin lyödä undereita, nyt onneksi välttynyt lady fortunan selkäsaunalta, lähinnä tuurilla.\nSerie A:ssa oli Genovan selkäsaunassa 6-0 Napolille jonkun verran Koronalla vaikutusta asiaan. Pitääköhän nyt varoa samaa valioliigan suhteen?\n05.10.2020 20:43 <FC Kolikonheitto> Varianssia ja yleisön puutetta sanoo oma mutu\nViesti Kirjoittaja valiovihje.com » 08.10.2020, 15:19\nPAhakuutti kirjoitti: ↑\nMitä ihmettä valioliigalle on oikein tapahtunut.\nSamaa olen yrittänyt selvittää.\nKautta 2020 - 2021 on takana 38 ottelua ja keskiarvoinen maalimäärä on ollut 3,79 / ottelu. Kuten allaolevasta kuvasta selviää, määrä on todella paljon korkeampi kuin mihin viime vuosina on totuttu. Samaan aikaan kuitenkin laukauksia on nähty vähemmän kuin kertaakaan viimeisen 10 kauden aikana, eli korkeasta maalimäärästä huolimatta peli ei virtaa sen avoimempana päästä toiseen kuin tähänkään saakka.\nHieman paremman sektorin laukauksistakaan ei löydy syytä jättimäiselle maalimäärälle. 16-alueen sisältä lähteneiden laukausten lukumäärä on ollut tällä kaudella paria edelliskautta matalampi:\nTässä kuvassa on Optan keräämät huippupaikat (big chances). Tämän kauden huippupaikkojen lukumäärä yltää kahden viime kauden tasolle, muttei nekään maalimäärien tavoin nouse omiin korkeuksiinsa. Huippupaikoissa on mukana rangaistuspotkut, joiden määrä alkukaudella on ollut kestämättömällä tasolla. Optan tämän kauden huippupaikoissa on myös pari sellaista tilannetta, jotka ei sinne oikeasti kuuluisi. Täksi kaudeksi muutettiin ohjeistusta paitsiotilanteiden liputuksiin: Niukoissa tilanteissa lippu nousee vasta tilanteen jälkeen. Mikäli pallo menee maaliin, niin tilanne tarkistetaan VAR:lta. Mikäli pallo ei mene maaliin ja puolustava joukkue käynnistää oman hyökkäyksensä nopeasti, voi erotuomari antaa pelin jatkua ja tällöin tilastoihin päätyy laukaus, joka olisi kuulunut hylätä.\nTällä kaudella on nähty jo 25 rangaistuspotkua, eli 0,66 / peli, kun viime vuosien keskiarvo on ollut 0,24 rangaistuspotkua / ottelu. Valioliiga siirtyi täksi kaudeksi noudattamaan FIFA:n tulkintaa käsivirheistä ja se tulee nostamaan rankkarimääriä aiempiin kausiin verrattuna. Kolmen kierroksen jälkeen Valioliiga-pomot kuitenkin kokoontuivat ja päättivät, ettei FIFA:n tulkintaa sittenkään noudateta jatkossa aivan täysimääräisenä. Lievennyksestä huolimatta käsivirheiden kanssa ollaan tällä kaudella aiempia vuosia tiukempia, mutta ei rankkarimäärät varmastikaan tule pysymään läpi kautta nyt nähdyllä tasolla.\nYhdeksi syyksi korkeaan maalimäärään on väläytelty, ettei puolustajat enää blokkaa laukauksia samaan tapaan kuten ennen. Perusteluina väitteelle on käytetty uuden käsivirhetulkinnan mukana tuomaa pelkoa mahdollisesta rangaistuspotkusta sekä yleisöttömyyden vaikutusta siten, ettei pelaajat ole tyhjien katsomoiden edessä yhtä motivoituneita uhraamaan itseään syöksymällä laukauksen eteen.\nTutkin tämän kauden laukauksia ja huomasin, että 28,3% laukauksista on blokattu. Se on enemmän kuin kertaakaan kymmenen edelliskauden aikana (en tutkinut pidemmälle).\nYleisöttömyyden vuoksi pelaajien on sanottu olevan myös uhkarohkeampia ja tekevän enemmän korkean riskin valintoja pallollisena.\nData ei kuitenkaan tue tätäkään väitettä. Kokonaisyöttömäärät ovat kasvaneet viime kausiin verrattuna, mutta ylöspäin suuntautuvien syöttöjen määrä on pudonnut. Palloa liikutellaan nyt enemmän sivuttaissuunnassa. Myös harhautuksia on nähty tämän kauden otteluissa viime vuosia harvemmin.\nTällä kaudella on nähty 11 kappaletta henkilökohtaisesta virheestä syntynyttä maalia. Näistä vastuussa ovat olleet Kepa x2, Thiago Silva, Adrián, Maguire, van Dijk, Pickford, Trossard, Ederson, Robertson ja Bailly. Viimeisen 10 kauden aikana kuitenkin vain yhden kerran neljännen ottelukierroksen jälkeen on ollut vähemmän henkilökohtaisista virheistä syntyneitä maaleja kuin nyt. 10 vuoden keskiarvolukema neljän pelatun kierroksen jälkeen on ollut 14,6 henkilökohtaisesta virheestä syntynyttä maalia.\nItse laitan korkean maalimäärän suurilta osin sattuman piikkiin, mutta myös poikkeuksellisen lyhyellä pre-seasonilla voi olla oma vaikutuksensa.\nLisäksi yksi syy maalikarkeloille voisi olla se, että viimeistely on helpompaa (paineettomampaa) tyhjien katsomoiden edessä. Seuraava data on kerätty Understat-sivustolta:\nKaudesta 14-15 lähtien Euroopan top4-sarjoissa (Valioliiga, La Liga, Serie A, Bundesliiga) on pelattu 8260 ottelua yleisön ollessa paikalla. Näissä peleissä on tuotettu maaliodotusarvoa keskimäärin 2,72 / ottelu ja toteutuneita maaleja on nähty 2,77. Maaleja on siis syntynyt 1,84% enemmän kuin mitä Understat on kerryttänyt maaliodotusta. Tyhjille katsomoille on pelattu 525 ottelua * ja näissä tuotettu maaliodotusarvo on ollut 2,74 toteutuneen maalimäärän ollessa 2,90. Toteutuneet maalit ovat siis ylittäneet tuotetun maaliodotusarvon lähes kuudella prosentilla. Otoskoko on vielä pienehkö, mutta on tämä mielestäni parempi syy nousseille maalimäärille kuin esimerkiksi uhkarohkeus pelinavaamisessa. Kaudella 16/17 Euroopan pääsarjoissa kuitenkin ylitettiin Undesrstatin maaliodotus peräti yhdeksällä prosenttilla, joten tämäkin saattaa mennä sattuman piikkiin.\n* "Ilman yleisöä" otoksessa on mukana kesän pelit Valioliigasta, La Ligasta, Serie A:sta ja Bundesliigasta sekä tämän kauden ottelut Valioliigasta, La Ligasta ja Serie A:sta. Osassa Serie A:n tämän kauden peleissä on ollut paikalla 1000 katsojaa. Bundesliigan tämän kauden pelejä ei ole tässä mukana, sillä useaan peliin on otettu jo monia tuhansia katsojia.\nViesti Kirjoittaja valiovihje.com » 17.10.2020, 11:26\nGoodison Parkin kuudessa edellisessä Merseysiden derbyssä on nähty kolme maalia. Ei siis kolmea maalia per ottelu, vaan yhteensä kolme maalia kuuteen peliin.\nKolme edellistä derbyä Goodisonilla ovat päättyneet 0-0. Koko Englannin pääsarjahistoriassa ei ole ikinä koettu yhdessäkään otteluparissa neljää peräkkäistä nollanollaa neljällä peräkkäisellä kaudella.\nMaalittomiin päättyneet ottelut eivät edes ole olleet mitään maalivahtien suurta näytöstä, sillä viimeisen kolmen vuoden aikana Everton – Liverpool otteluissa kumpikaan joukkue ei ole kertaakaan tuottanut maaliodotusta edes yhden maalin vertaa.\nAncelotti tuntee Kloppin metkut\nMaailmassa ei ole montaa manageria, joka olisi onnistunut toistuvasti riisumaan Jürgen Kloppin Liverpoolin yhtä tehokkaasti aseistaan kuin Carlo Ancelotti. Liverpool oli vuosina 2018 ja 2019 yksi maailman parhaista jalkapallojoukkueista, ellei jopa se kaikkein paras.\nAncelotti valmensi tuohon aikaan Napolia ja kohtasi huippuunsa viritetyn Liverpoolin neljästi vuosien 2018 ja 2019 aikana. Napoli voitti molemmat kotiottelunsa jättäen Liverpoolin maaleitta ja pelasi Anfieldilla 1-1 tasapelin ja koki 1-0 tappion. Yhdessäkään ottelussa ei nähty kahta maalia enempää.\nToffeesin derbyvoiton 10-vuotis juhlapäivä\nEverton on voittanut Liverpoolin viimeksi päivälleen tasan 10 vuotta sitten. Tuon jälkeen merseysidelaiset ovat kohdanneet toisensa kaikki kilpailut huomioiden 22 kertaa, joista Liverpool on voittanut 11 peliä ja 11 on päättynyt tasan.\nOlisiko tänään Evertonin aika katkaista 10 vuotta kestänyt voitoton putki? Ainakin lähtökohdat otteluun ovat paremmat kuin aikoihin:\nEvertonin penkin päässä istuu seurahistorian paras manageri, joka on myös osoittanut pystyvänsä kukistamaan nyky-Liverpoolin useampaan kertaan.\nEvertonilla on alla sarjahistorian paras alkukausi; Toffees ei ole ikinä aiemmin voittanut kauden neljää ensimmäistä peliään Valioliigassa.\nTänään on ensimmäinen kerta sitten vuoden 1989, kun Everton lähtee Merseysiden derbyyn sarjan piikkipaikalta.\nMestarin alakerta vuotaa\nLiverpoolin tilanne ei ole aivan yhtä hyvä. Kautta on takana neljä ottelua ja Liverpool on päästänyt jo tasan puolet koko kauden 17-18 aikana päästämästään maalimäärästä ja kolmasosan viime kauden maalimäärästä.\nAlisson on ollut viime kaudet yksi maailman parhaista maalivahdeista, mutta nyt brassivahti on sivussa olkapäävamman vuoksi. Liverpoolin kakkosmaalivahti Adrian on ollut puolestaan yksi viime vuosien huonoimmista maalivahdeista Valioliigassa.\nNeljän kauden aikana Adrian on pelannut 30 sarjaottelua ja StatsBombin PSxG-lukema on ollut keskimäärin -0,13 / 90. Neljän kauden aikana Valioliigassa vähintään 15 peliä pelanneista maalivahdeista huonompaan lukemaan ovat jääneet ainoastaan Angus Gunn, Asmir Begovic, Heurelho Gomes, Simon Mignolet, Kepa Arrizabalaga ja Joe Hart.\nAlisson kirjauttaa keskimäärin 1,18 ”puolustustekoa” per ottelu 16-alueen ulkopuolella. Se on Valioliigassa säännöllisesti peliaikaa saavista maalivahdeista kaikkein suurin lukema (Edersonilla 1,06). Adrianilla tämä lukema on vain 0,80.\nKlopp pakotettu laskemaan puolustuslinjaansa?\nLiverpoolin puolustuslinja oli kaoottisessa Aston Villa ottelussa keskimäärin 41 metrin päässä omasta maaliviivasta. Tähän kun lisää Adrianin vaikeudet ulostuloissa, niin ei ihme, että Villa löysi tilaa linjan takaa.\nEverton on 56% pallonhallinnastaan huolimatta luonut tällä kaudella sarjan kolmanneksi eniten maalipaikkoja vastahyökkäyksistä. Olisin todella yllättynyt, mikäli Jürgen Klopp nämä lähtökohdat tiedostaen ei lähtisi derbyyn huomattavasti viime aikoina nähtyä tiiviimmällä alakerralla.\nMaaottelurasitukset painavat etenkin eteläamerikkalaisten jaloissa\nLähes kaikki viime viikkojen maaottelut pelattiin Euroopassa, poikkeuksena vain Etelä-Amerikan MM-karsinnat. Valioliiga-seuroista kovimmalle rasitukselle matkustuksineen joutui Everton: Yerry Minan ja mielettömän upean alkukauden pelanneen James Rodriguezin edustama Kolumbia pelasi toisen MM-karsintaottelunsa Chilessä vasta keskiviikkona aamuyöllä Suomen aikaan. Samaan aikaan Chile – Kolumbia ottelun kanssa Richarlison esiintyi Brasilian paidassa Perun pääkaupunki Limassa.\nJames on pelannut viimeiseen kolmeen viikkoon lähes yhtä monta peliminuuttia kuin koko edeltävän vuoden aikana yhteensä, joten Ancelottin on syytä olla tarkkana useista loukkaantumisista viime vuosina kärsineen supertähtensä kuormituksen kanssa.\nUusi hankinta Ben Godfrey pystyy tuuraamaan Minaa topparin paikalla, mutta Jamesin tai Richarlisonin poissaolot avauskokoonpanosta olisivat iso takaisku Evertonin hyökkäyspelaamiseen. Todennäköisesti molemmat ovat kuitenkin valmiina avaukseen.\nLiverpoolin puolelta Firminon ja Fabinhon paluut maaotteluista menivät myöhäiseksi, mutta Fabinho ei pelannut Brasilian otteluissa minuuttiakaan ja Firminokin pääsi vaihtoon molemmissa peleissä noin 70 minuutin kohdalla. Sadio Mane ja Thiago Alcantara olivat sivussa maaotteluista koronatartunnan vuoksi, mutta molemmat ovat päässeet harjoittelemaan tällä viikolla. Egyptillä ei ollut pelejä, joten myös Mohamed Salah pääsee derbyyn tuoreilla jaloilla.\nArvioin ottelun markkinan näkemystä tasaisemmaksi ja vähämaalisemmaksi.\nViesti Kirjoittaja PAhakuutti » 20.10.2020, 04:28\nHyviä pointteja tuohon runsasmaalisuuteen. Sori tuli vähän TLDR vuodatus;\nSaintsin luotsi Hassenhutl totesi joukkueensa tarvinneen kauden alussa treenejä alle. Voisko olla, että tynkä preseason on ollut vaikuttamassa isoihin maalilukuihin? Nythän tuli maajoukkuetauon jälkeen paljon maltillisempia lukuja ja esityksiä heti, kun valmentajille oli pari viikkoa aikaa hioa puolustuksen organisoinnin yksityiskohtia. Aika treenikentällä->underit, voisi laittaa tuleviksi kausiksikin muistiin, jos se nyt sattuu paikkansa pitämään. Lisäks jotkut alemman kastin joukkueet on sellaisia taistelujengejä, että tauko tulee energisyyden takia tarpeeseen.\nLiverpoolin 7-2 romahduksesta voisi sen verran sanoa, että ilman Manea se poolin korkea prässi ei vaan oikein toimi. Sitten kun keskikentältäkin puuttui Hendo, niin siitä pelattiin liian helposti läpi ja välillä pooli jopa kovisteltiin palloista irti. Nyt kun saivat Thiagon siihen keskustaan luistelemaan taklauksia pakoon, ei Pool häviä enää noin suurilukuisesti. Alcantara on mahtava pelaaja ja varsinkin se miten harhauttaa jo ennen pallon saamista, on hienon näköistä.\nV.v. Dijkin poissaolo on tietysti massiivinen isku, mutta voivat silti ehkä uusia mestaruuden. Tämä tuntuu nyt vieläkin kaaos-kaudelta ja joku kettujen tapainen ihmekin on mahdollinen, ei tosin ehkä osu ketuille. Aika moni jengi jäi ikkunassa roikkumaan yhtä-kahta vahvistusta vajaaksi tosissaan haastamisesta eikä yksikään jengi tunnu ihan valmiilta vielä.\nOlisi ollut hauska nähdä esim Houssem Aouar jo Arsenalin paidassa. Puolustavat hyvin kollektiivina ja pelissä on hyviä asioita varsinkin Parteyn nyt tultua. Mutta ei taida ihan riittää mestaruuteen kuitenkaan. Monet jengit vetää valiossa myös liian ohuella matskulla, eikä vaihdosta riitä tarpeeksi laatua. Tämä tuntuu olevan nykyään joku muotijuttu vaan luottaa, ettei avainpelaajat loukkaannu. Jonkun isompi romahdus loukkaantumisten takia vaikuttaa mahdolliselta.\nSpurs olisi voinut mieluummin hankkia keskuspuolustajan Balen sijaan. Walesin majun Rodon:han sinne tuli Swanseasta, mutta onko jo maailmanluokan pakki vai vaatiiko sopeutumisajan? Spurssin paha sulaminen 3-0 johdosta vikalla kympillä WHU vs antaa osoittaa, ettei puolustus ole vielä hyökkäyksen tasolla. Tarvisivat sinne puolustuksen johtajan, kuten WBA sai hankkiessaan konkari Ivanovicin.\nHieno täsmähankinta Baggiesiltä, mutta nyt näytti sitten Burnleytä vs hyökkäyspelin rakenteet loistavan poissaolollaan. 36v serbi on sen verran hidas, ettei weba voi pelata korkeata linjaa ja se johtaa etäisyyksien venymiseen. Diangana ja Matheus Pereira ei ole ihan sellaista world beater tasoa voidakseen tehdä jatkuvasti maaleja tyhjästä ilman apuja, vaikka pari kokoelmamaalia alkukierroksilla osuivatkin. Webasta uhkaa tulla köyhän miehen palace, joka ei myöskään puolusta yhtä laadukkaasti. Veikkaan putoomaan.\nFulhamilta myös hieno hankinta Adamolo Lookmanin muodossa. Puolustupeli ei ole vieläkään kuosissa sielläpäin Lontoota, joten oletan mökkiläisten vähintään viipyvän putoamistaistelussa maaliviivalle asti. SHU taas kaipaa kipeästi kärkeä ja oli epäviisasta olla käyttämättä kunnon piikkiin rahaa. Mutta ehkä kirstussa ei vaan ollut. Burnley samoin on kusessa, ihan vain koska rahaa ei ole käytetty. Sympaattinen Clarets raapii ehkä just ja just terveenä pysyessään tarpeeks pojoja taistelullaan, mutta tällä kaudella mennee tiukalle.\nViesti Kirjoittaja valiovihje.com » 20.10.2020, 11:22\nVoisko olla, että tynkä preseason on ollut vaikuttamassa isoihin maalilukuihin?\nVoi olla juurikin näin. Itseäni kuitenkin mietityttää, sillä La Ligasta tulee täysin päinvastaista dataa: Siellä "olosuhteet" ovat aikalailla samat kuin Valioliigassa, eli edelleen täysin tyhjät katsomot, tynkä preseason ja VAR tiukkana myös käsivirheiden kanssa.\nLa Ligassa on kuuden edelliskauden aikana yleisön ollessa paikalla tuotettu maaliodotusta 2,68 / ottelu ja tehty maaleja 2,70 / ottelu. Nyt tällä kaudella lyhyen pre-seasonin jälkeen on pelattu 53 ottelua ja niissä tuotettu maaliodotusta 2,28 / ottelu ja tehty maaleja vain 2,15 / ottelu.\nValioliigassa samat lukemat ovat\n6 kautta: xG 2,67 ja maalit 2,73\ntämä kausi (48 ottelua): xG 2,91 ja maalit 3,58\nNythän tuli maajoukkuetauon jälkeen paljon maltillisempia lukuja ja esityksiä heti, kun valmentajille oli pari viikkoa aikaa hioa puolustuksen organisoinnin yksityiskohtia.\nTällä kierroksella nähtiin tosiaan "normaali" maalimäärä. Itse en kuitenkaan osaa nähdä maajoukkuetaukoa (puolustuspelaamista kehittävänä) syynä tähän, sillä peräti 219 Valioliiga-pelaajaa oli tauon ajan maajoukkueidensa mukana, joten treeneissä oli todella hiljaista.\n20.10.2020 12:07 <Valgro> Kiinnostavaa pohdintaa molemmilta, kiitos siitä! Osaisiko joku kertoa mistä\n20.10.2020 12:07 <Valgro> löytyy xg vs toteutuneet maalit tilasto?\n20.10.2020 12:08 <Valgro> Ja erityisesti Valioliiga kiinnostaa\n20.10.2020 12:16 <valiovihje.com> Täällä Euroopan top5-sarjat + Venäjä: https://understat.com/\n20.10.2020 12:18 <valiovihje.com> Tässä toinen erittäin hyvä sivusto: https://fbref.com/en/\n21.10.2020 00:40 <Valgro> Kiitos!\nViesti Kirjoittaja PAhakuutti » 23.10.2020, 21:09\nLeedsista sellainen havainto, että niitä ei kannata välttämättä karvata korkealta. Pool ja City yrittivät tätä ja City oli siinä pelissä xG:n valossa huonompi. Pool vei vielä rutiinilla sekä materiaalilla, mutta kuitenkin päästivät kolme.\nBielsan taktiikoista purkaa korkea prässi on kirjoitettu 120 sivua lähinnä taktisia havainkuvia sisältävä kirjakin, "Coaching build up play against high pressing teams". Sitä selaillessa täytyy sanoa, etten ainakaan itse oppisi sen kirjan sisältöä ihan hetkessä. Ainakin Leedsin avaus on kuitenkin sen sisäistänyt.\nTästä voi päätellä myös sen, että Leedsille avauskokoonpano ja pari vaihtomiestä ovat erityisen arvokkaita. Bielsa on muistaakseni itsekin sanonut, ettei voi opettaa tuota kaikkea suurelle pelaajamäärälle kerrallaan. Loukkaantumisista siis iso miinus.\nSekä Wolves tappio viime kierroksella, että pärjääminen cityä ja poolia vs olivat siis loogisia. Wolves on sarjan pahin vastus Leedsille, jos otetaan pelkästään taktinen match up. Kurinalainen vastahyökkäysjengi, joka ei karvaa korkealta, vaan säilyttää muodon. Wolveshan on pärjännyt isoja jengejä vs valiossa pelatessaan ja Leeds pelaa nimenomaan ison joukkueen fudista.\nEli siis voisi ajatella Leedsin aiheuttavan jotain yllätyksiä tällä kaudella prässääviä isoja vs ainakin, jos nuo eivät anna tarpeeksi kunnioitusta Leedsin pelitavalle. Poikkeuksena arsenal joka ei prässää korkealta(tosin arsenal voi hävitä menettäessään pallon leedsin prässille, mm Leno eilen europassa) ja manu, jos pelaavat kurinalaisesti kuten pelasivat psg:tä vs. En kuitenkaan usko Ole:n antavan Leedsille tarpeeksi kunnioitusta.\nCrystal Palace tulee olemaan automaattisesti hankala match up Bielsan jengille.\nTosin viime kaudella championshipissä monet vastustajat kunnioittivat Leedsiä ja vetäytyivät matalaan blokkiin. Leeds voitti silti sarjan selvästi. Eli kaikkeen yllekirjoitettuun voi suhtautua tietyllä varauksella. Livestä lähinnä kiinni, jos siltä tuntuu.


Kyrölän koulun vanhempainyhdistys ry vaatii, että Kyrölän koulun oppilaiden siirtymistä JYK:n yhtenäiskouluun lykätään vuoteen 2026, kunnes kokonaisuus on valmis pienille koululaisille. - Adressit.com\nLasten etu täytyy laittaa etusijalle Järvenpään yhteiskoulun (JYK) suunnitelmissa.\nJärvenpään kaupunki järjesti 22.9.2021 tiedotustilaisuuden uudistuvan JYK:n suunnitelmista, jotka eivät vakuuttaneet Kyrölän koulun Vanhempainyhdistystä. Uudet tiedot vuonna 2023 toteutuvasta 3-5-luokkalaisten siirrosta yhteiskouluun huolestuttavat vanhempia voimakkaasti. Kun päätöstä Kyrölän koulun muuttamisesta ns. pienten lasten kouluksi tehtiin, Kyrölän vanhemmille maalailtiin kuvaa JYK:stä uudenaikaisena kouluna, jossa pienimmille yhtenäiskoululaisille on järjestetty isosta koulusta omat rauhalliset tilat. Tiedotustilaisuuden mukaan moni asia on täysin päinvastoin, kuin päätösvaiheessa lupailtiin eikä vanhempainyhdistys alla olevista syistä katso, että lasten siirtäminen Kyrölästä JYK:n 2023 on lasten edun mukainen ratkaisu. Lisäksi Vanhempainyhdistys huomauttaa, että strategiassaan osallisuuteen sitoutunut kaupunki toteutti kaupunkilaisten, aikuisten ja lasten kuulemisen kouluverkkokyselyssä syksyllä 2020 aikataulussa, joka ei Kyrölän osalta vakuuta sen aitoudesta.\nJYK toimii vuosina 2023-2026 uudisrakennuksessa, moduulissa ja Juholan koulussa. Samaan aikaan juuri valmistuneeseen uudisrakennukseen rakennetaan laajennusosaa ja vanha kansakoulu peruskorjataan täysin. Koulun tontilla rakentaminen ja remontointi jatkuvat siis suunnitelman mukaan ainakin vuoteen 2026. Kyrölän lapset siirtyvät pidetystä, turvallisesta ja toimivasta koulustaan keskelle vuosia kestäviä rakennustöitä, joiden aikana koulun alue ja itse kouluyhteisö on jatkuvassa muutoksessa. Lisäksi rakennustyöt aiheuttavat melua, pölyä ja liikennettä alueella, vaikka asiasta tehtäisiin millaisia turvallisuussuunnitelmia tahansa. Minkäänlaista pienten lasten omaa osaa ei koulussa vuonna 2023 suunnitellun siirtymän aikaan vielä ole. Lapset käyttävät alueen eri rakennuksia. Myös pienille lapsille toteutettava piha valmistuu vasta urakan toisessa osassa. Kyrölän pienet koululaiset joutuvat keskelle suuren koulun kaikenikäisten lasten vilinää eivätkä lupaukset pienten koululaisten omasta rauhasta osana suurta yksikköä toteudu vuosina 2023-2026.\nMikään ei estä Kyrölän koululaisia käyttämästä JYK:n liikunta- ja puutyötiloja 2023-2026 Kyrölän koululta käsin. Koululaiset ovat tottuneet käymään opettajan johdolla, valvotuilla siirtymillä muissa liikuntapaikoissa ja koululla pidetään tilannetta arkiliikunnan suhteen jopa hyödyllisenä. Kyrölän alueen koululaiset eivät voi kärsiä Kyrölän alueen päiväkodin perusparannustarpeesta, vaan päiväkodin tilanne on pystyttävä ratkaisemaan toisin.\nVanhempainyhdistys vaatii, että Kyrölän koululaisten siirtymistä Järvenpään yhteiskouluun (JYK) lykätään ainakin vuoteen 2026, kunnes kokonaisuus todella on valmis pienille koululaisille.\nKyrölän koulun vanhempainyhdistys ry / puheenjohtaja Maria Gnosspelius Ota yhteyttä adressin tekijään\nAllekirjoittamalla tämän adressin annan luvan siihen, että Kyrölän koulun vanhempainyhdistys ry / puheenjohtaja Maria Gnosspelius voi luovuttaa tällä lomakkeella antamani tiedot päätöksentekijöille.


Hallitusohjelmaesitykset 2019-24: Vanhemmalle oikeus työhön ja toimeentuloon - YVPL - Yhden Vanhemman Perheiden Liitto ry\nHallitusohjelmaesitykset 2019-24: Vanhemmalle oikeus työhön ja toimeentuloon\n07.12.2018 | Ajankohtaiset, Lausunnot | 0 Kommenttia\nYhden Vanhemman Perheiden Liiton esitykset hallitusohjelmaan 2019-2024:\nYK:n kestävän kehityksen ja hyvinvoinnin tavoitteena on täysi työllisyys ja säällinen työ (8. tavoite) sekä peruspalvelut (1. tavoite) kaikille vuoteen 2030 mennessä. Kehitystavoitteet sitovat myös Suomea (2015 – maailman uudet kestävän kehityksen tavoitteet).\nSipilän hallituksen tärkein tavoite oli työllisyysasteen nostaminen 72 %:iin. Useat tahot ovat esittäneet tavoitteiksi jopa 75 % – 80 %. Yhden vanhemman perheiden työllisyysaste on laskenut ja työttömyysaste noussut koko 2000-luvun ja on nyt jo 18,7 % eli yli kaksi kertaa suurempi kuin muulla väestöllä.\nTyössä käynnin esteenä on riittämättömät hoivapalvelut. Olemme siirtyneet yhä enemmän 24/7 -avoinna olevaa yhteiskuntaa, mikä lisää epätyypillistä työaikaa. Sen myötä työn ja perheen yhdistäminen on tullut yhä haasteellisemmaksi lapsiperheille ja etenkin yhden vanhemman perheille.\nLapsiperheet tarvitsevat kaikille avoimia, leimaamattomia ennaltaehkäiseviä tukipalveluja, kuten kodinhoitopalveluja, tukiperheitä sekä lomapalveluja, joissa on riittävästi lastenhoitoa. Kaikilla lapsilla pitää olla oikeus vähintään yhteen harrastukseen. Nuorille tulee taata työ- tai opiskelupaikka sekä oikeus asuntoon. Terveydenhoitopalvelujen tasoa pitää nostaa ja maksuja alentaa.\nVanhemmille on pitänyt käytännössä toteuttaa 1.1.2015 alkaen lakisääteinen subjektiivinen oikeus kotipalveluun. Sen käyttöä ei pidä rajata lainvastaisesti esimerkiksi vain toimeentulotuki- tai lastensuojeluasiakkaisiin. Lapsiperheiden kotipalvelua pitää olla riittävästi (tavoitteena on 10 % lapsiperheistä käyttää kotipalvelua nykyisen 1,5 % sijaan) ja sitä pitää saada oikea-aikaisesti, viimeistään kolmen päivän kuluessa yhteydenotosta. Lapsen tai vanhemman sairastuessa pitää saada ympärivuorokautista kotipalvelua. Näitä palveluja pitää saada ilman lastensuojeluasiakkuutta. Toisaalta lastensuojeluasiakkuus ei myöskään saa estää palvelujen saantia. Tilastot osoittavat, että kun kunta on lisännyt kotipalvelua paine lasten kalliisiin laitossijoituksiin on vähentynyt (esimerkiksi Raisio ja Imatra).\nLapsen subjektiivinen oikeus kokopäivähoitoon pitää palauttaa, jotta päivähoidon puute ei estäisi työllistymästä. Lasten hoivapalvelujen pitää vastata työelämää. Päivähoitoajan pitää joustaa vanhempien työaikojen mukaan. Lapsen vuorohoitoa pitää olla riittävästi tarjolla ja sitä on kokeiltava myös kolmiperhehoitona niin, että yöhoitaja tulee lasten kotiin Ruotsin käytännön mukaisesti. Avoimia päiväkoteja ja muuta satunnaista päivähoitoa pitää laajentaa tarpeiden mukaiseksi, myös oppilaitoksiin ja sairaaloihin. Pienten koululaisten aamu- ja iltapäivähoitoa sekä yö- ja viikonloppuhoitoa pitää järjestää kaikille sitä tarvitseville, mieluiten kotiin. Yksin lastaan kasvattavien pitää saada omaishoitajan tavoin kaksi vapaapäivää kuukaudessa, jolloin kunta järjestää lapsen hoidon vuoropäiväkodissa. Lapsiperheiden palvelut pitää järjestää lapsikohtaisesti kummallekin vanhemmalle olivat nämä eronneet tai eivät.\nVanhempien yhteistoiminnan esteet on purettava\nMolemmilla vanhemmilla pitää olla mahdollisuus työssäkäyntiin ja lasten hoitamiseen niin ennen eroa kuin sen jälkeenkin. Kotitöiden tasapuolinen jakautuminen on yksi erolta suojaavista tekijöistä. Vanhempainvapaan pitää jakautua nykyistä tasapuolisemmin vanhempien kesken. Perhetukijärjestelmä on muutettava kummankin vanhemman vastuuta korostavaksi. Nykyisin isät käyttävät vain vajaa 10 % perhevapaista. Vanhempainvapaamalli 6+6+6 malli (toinen vanhempi + toinen vanhempi + jompikumpi) tulee ottaa käytännöksi siten, että yhden vanhemman perheen huoltaja voi halutessaan pitää kaikki 18 kuukautta.\n”Kaikissa julkisen tai yksityisen sosiaalihuollon, tuomioistuinten, hallintoviranomaisten tai lainsäädäntöelimien toimissa, jotka koskevat lapsia, on ensisijaisesti otettava huomioon lapsen etu.” Jotta tämä toteutuisi päätösten lapsivaikutukset tulee arvioida siihen soveltuvilla menetelmillä. Tähän pitää varata aikaa ja varoja. Lapsen oikeuksien sopimus velvoittaa allekirjoittanutta valtiota lain tasoisesti.\nLisätietoja: puheenjohtaja Kavonius 0503509967, toiminnanjohtaja Sairisalo 040 3515355


Monet’n upea puutarha loistaa melkein vuoden ympäri – Ryytimaa\nMonet’n upea puutarha loistaa melkein vuoden ympäri\nBy Bri huhtikuu 17, 2018\nNoin 80 kilometrin päässä Pariisista sijaitsee yksi maailman kauneimmista ja kuuluisimmista puutarhoista ja mestarimaalari Claude Monet´n ylpeys. Givernyn puutarhassa kasvit rehottavat näennäisen villisti ja tunnelma on kuin salaisessa puutarhassa – paitsi että paikalla vierailee päivittäin 2 000 – 3 000 turistia, vuosittain jopa puoli miljoonaa. Pääpuutarhan takana sijaitsee erillinen japanilainen puutarha, joka puolestaan on kuin tehty ajatusten rauhoittamiseen. Puutarhan ylläpitäjänä toimii amerikkalainen säätiö Versailles Foundation, joka saa rahoituksensa lahjoituksista ja lipputuloista.\nTaiteilija kasvatti kauneutta ympärilleen\nClaude Monet’n tiedetään olleen suuri kasvien rakastaja ja puutarha toimi hänen inspiraation lähteenään. Giverny toimi taiteilijan kotina lähes 43 vuoden ajan, vaikkakin hän samalla matkusteli ympäri maailmaa. Matkoiltaan hän toi mukanaan eksoottisia kasvilajikkeita, joita naapurit aikanaan vierastivat ja pelkäsivät aasialaisten kasvien mm. myrkyttävän juomaveden. Nykyään toki nämä lajikkeet herättävät puutarhassa erityistä ihastusta, samoin kuin sademetsämäinen kukkameri.\nErityisesti vanhoilla päivillään Monet keskittyi ainoastaan kukkien ja kasvien maalaamiseen. Puutarhaansa Monet hoiti intohimoisesti puutarhurijoukkion avustamana ja Givernyssä kukkaloisto kestääkin lähes vuoden ympäri. Nykyään puutarha on pyritty pitämään mahdollisimman hyvin Monet’n suunnittelua vastaavana, vaikkakin joitain kasvilajeja on jouduttu korvaamaan niiden läheisillä sukulaiskasveilla.\nLummepuutarha on tuttu Monet’n maalauksista\nGivernystä löytyy toki myös Monet’n tauluista tuttuja lumpeita. Puutarhaa ympäröi lampi, jonne kuljetaan alikulkusillan kautta. Monet’n kerrotaan katsoneen tyhjää lampea ja miettineen, että myös lampi kaipaisi kaunistuksekseen kukkia. Lumpeet hän valitsi sattumanvaraisesti puutarhakatalogista, mutta ihastui näkymään muutamassa vuodessa niin, että alkoi ikuistamaan sitä maalauksiinsa. Lummepuutarha alkaa kukoistuksensa kesäkuussa valkoisten lumpeiden kukkiessa ja tämä jatkuu aina syyskuuhun asti.\nGivernyn puutarha pitää puutarhurit kiireisinä\nGivernyn puutarhan nykyilmeestä vastaa pääpuutarhuri Gilbert Vahé, joka pyrkii työssään täydellisyyteen. Kasveja hän alkaa valitsemaan keväällä heti siemenkatalogien ilmestyttyä ja pyrkii täyttämään puutarhan siten, ettei kukinnoissa jää tyhjiä hetkiä. Vahé toteaa, ettei yksikään puutarhan vierailijoista saa poistua paikalta pettyneenä. Villin puutarhan illuusion säilyttäminen on tärkeää ja sen takia puutarhan kunnostustyöt tehdään yleisöltä näkymättömissä maanantaisin, jolloin puutarha on suljettu.\nPuutarhasta ei löydy tyhjiä kohtia\nKatseilta piilossa sijaitsee myös useampia kasvihuoneita sekä kylmälavoja, joilla esikasvatetaan jatkuvasti täytettä puutarhaan. Täällä kasvavat kaikki yksi- ja kaksivuotiset kukat sekä osa perennoista. Kasvien kylvämisessä ja istuttamisessa ruukkuihin Givernyn puutarhurit käyttävät lannoittamatonta, perliitillä vahvistettua multaa. Näin kasvien juuristo saadaan kehittymään mahdollisimman laajaksi ja ne selviävät kasvihuoneen ulkopuolella paremmin.\nIstutuksia lisätään, jos puutarhaan vaikuttaa ilmestyvät yksikin tyhjä kohta. Vahé toteaa puutarhan elävän ja kehittyvän jatkuvasti. Hän muistuttaa, ettei kyseessä ole museo, vaan joskus varsin luovia ratkaisujakin vaativa kokonaisuus. Esimerkiksi rankkasateet, raekuurot, etanat ja turistilaumat tekevät välillä tuhojaan, joita puutarhurit sitten paikkaavat parhaalla mahdollisella tavalla. Toisinaan jokin kasvilajike ehtii poistua myynnistä ja tilalle joudutaan keksimään jotain muuta. Tosin puutarha ehti käydä lävitse monta muodonmuutosta jo Monet’n eläessä, joten taiteilija tuskin olisi kovin järkyttynyt, vaikka eksyisi puutarhaansa tänäkin päivänä.\nValloittava kukkameri kukkii kuukausien ajan\nGivernyn puutarhasta löytyy lukemattomia kasvilajikkeita. Ensisilmäyksellä vierailija löytää ainakin valtavan määrän narsisseja, tulppaaneja, pikarililjoja ja kurjenmiekkoja. Näitä ympäröivät lemmitkin, orvokit ja kultalakat. Toukokuussa kurjenmiekkojen ollessa täydessä loistossaan Giverny onkin uskomattoman sininen. Myöhemmin kesällä mukaan tulee useita muita valloittavia värejä. Sipulikukkien kukinnan jälkeen niiden tilalle vaihdetaan kesäkukkia, kuten leijonankitoja ja koristetupakkaa. Kasvustoja siistitään muutenkin jatkuvasti ja puutarhurit poistavat päivittäin jo kukkineita kukkia puutarhasta. Puutarha onkin ihastuttava vierailukohde mihin aikaa keväästä, kesästä tai syksystä tahansa.


Siuro-Seuran toiminta ja päämäärät\nSiuro - Seuran tarkoitus ja toimina, sääntöjen 2. pykälä:\nSeuran tarkoituksena on työskennellä toimialueensa sivistyksellisten, sosiaalisten ja taloudellisten olojen kehittämiseksi alueellisen omaleimaisuuden pohjalta lähtien, osallistua ja pyrkiä vaikuttamaan tätä koskevaan yhteiskuntasuunnitteluun, toimia kokonaisvaltaisen kotiseututyön tavoitteiden saavuttamiseksi paikalliskulttuurin ja historian tallennuksen, ympäristönsuojelun ja maisemanhoidon sekä matkailun aloilla sekä työskennellä asukkaiden kotiseututuntemuksen ja - kiintymyksen sekä viihtyvyyden ja paikallishengen lisäämiseksi.\nSaappaat, joilla kuljetaan ovat suuret. Kysehän on kuitenkin vapaaehtoisesta, talkoilla tehtävästä työstä. Yhteiskuntasuunnitteluun on osallistuttu esim. vastustamalla Siuronkallion ainutlaatuisen kujamaisen tiestön asvaltoimista, vastustamalla ja torjumalla Siuron kirkon kohdalta Siurontien muuttamista nelikaistaiseksi ja koko Kuloveden puoleisen harjun tasoittamista rautatien tasalle kulkevaksi lättänäksi kirkon kohdalla. Jätevesiputken tuloa Kuloveteen torpedoitiin näyttävällä Mätäkuun pamaus - tempauksella. Siuron sillan vaarallisuudesta on lähetetty lausuntoja. Ja tehtävää riittää: esimerkiksi Koski-Baaria vastapäätä sillan korvassa oleva jätepiste olisi siirrettävä muualle tai ainakin aidattava niin, etteivät roskat pistä kauniin koskemme rannalla ensimmäisenä silmään. Jätepisteen paikka on armotta valittu huonosti.\nKotiseutuhengessä seura on ensimmäistä kertaa kesällä 2012 mukana Siuron toripäivien järjestelyissä niiden ollessa uhattuina, kun homma on kaatumassa yhden ja ainoan henkilön niskaan. Kotiseututuntemusta edistetään tänä keväänä Siuronkallion asukasnäyttelyllä 20.5.2012 klo 15 alkavalla retkellä, lähtö kirkon pysäkiltä. Samaan retkeen kuuluu kävelevä kulttuurikirjahylly, josta voi noutaa ja tuoda kesälukemista ja retki päättyy voimalaitoksen esittelyyn ja ilmaiseen huilu - ja kantelekonserttiin voimalaitoksessa. Siuron koulun kanssa tehdään pyöräretkiä ja tutustutaan kylän historiaan.\nSuunnitelmissa on kuntauudistuksen tiimoilta historiallinen katsaus Pirkkalan kuntarajoihin ja keskustelua uudistuksesta. Perinteitä sovelletaam Isoäidin pitsikursseilla, joissa voi suvun ullakkolöydöistä ommella vaatteiden lisäksi pöytäliinoja, verhoja, arkkuliinoja. Kasvivärjäystä, yrttikursseja, ruisleipää 150 vuotta vanhasta juuresta... Tulkaa mukaan, suunnitellaan ja tehdään yhdessä!\nKnuutilassa on talkoot joka keskiviikko klo 18. Niissä pääsee tutustumaan seuran hankkeisiin Knuutilassa.\nSeuran toiminnasta ovat kyläläiset voineet ilmaiseksi nauttia\nkymmenissä juhannusjuhlissa ja muutamissa tansseissa kesäisin\nkotiseuturetkillä, kasviretkillä, linturetkillä\nedullisilla kursseilla kuten tilkkutyöt, kranssit, kasvivärjäys, kasvikudonta, kynttilänvalanta, risutyöt, olkityöt, himmelikurssit\nilmaisista tai erittäin edullisista kulttuuritapahtumissa kuten joikauskonsertti, kirjallisuutapahtumat, Talven Valo, kylämme keskiajasta kertovat, tilaustyönä kirjoitetut näytelmät , jotka esitettiin kyläläisten voimin, Kaikki elämän illat- konserttisarja, jossa mm. Markku Mäkinen soitti cembaloa ilmaisista Hiljaisuuden taloista joulumusiikkeineen ilmaisen joulukylätapahtuman organisoinnista\npula- ajan sekatavarakaupan esittelystä pirtissä\nvesisymposiumista ja mätäkuun pamauksesta, joissa torjuttiin Kuloveden joutuminen viemäriputken päätepisteeksi\nuuden kaupunginjohtajan kutsumisesta väenpirttiin siurolaisten tentattavaksi\nPentin päivistä, joissa pohdittiin vallankäyttöä\nLammasnokan kävelypoluista, myös vammaiskäyttöön tarkoitetuista\nuimarannasta, laiturista, palstaviljelmistä, lintutornista\nkahvitarjoilusta jokavuotisissa ilmaisessa harmonikkakerhon konsertissa\nkartanon historian ja rakennusten esittelyistä\nhistoriallisesta illasta kartanon salissa ilmaisine historiallisine herkkuineen\nuseista Siuronkallion ja muun Siuron opastuksista


Karamba - Nettikasino | 200 € kasinobonus & 100 kierrosta\nLISÄÄ PELEJÄ >>\nKaramba – kasinopelaamisen ja urheiluvedonlyönnin ylivoimainen ykköshauskuuttaja\nKaramba-juhlat tarjoavat todellakin kaiken tarvittavan hauskanpitoon! Tiedämme tarkoin mitä pelaajat haluavat nähdä… mahtavista kasinopeleistä alkaen, slotit ja live kasino mukaan lukien, aina reaaliaikaiseen vedonlyöntiin asti urheilun huipputapahtumissa, unohtamatta erityisen anteliaita tarjouksia ja hauskoja kampanjoita. Juhlaväki (pelaajamme) huomaavat pian, että meiltä saa enemmän joka suhteessa: enemmän hauskuutta, enemmän bonuksia, enemmän huomiota, enemmän jännitystä… lista on loputon! Kun astut sisään Karamba-kasinoon, liityt mukaan yhteen suureen juhlaan täynnä parhaita kasinopelejä, mitä jännittävimpiä tarjouksia ja loputonta huvia! Ei olekaan lainkaan ihme, että nettikasinomme on suomalaispelaajien suosima ja olemme olleet sitä jo pidemmän aikaa. Joten, jos olet etsimässä sivustoa, jossa pääset mutkattomasti pelaamisen makuun yli 200 kuumimman slotin, raaputusarpojen, sekä kasino ja live-kasinopelien voimin, tällöin Karamba.com on ainoa online casino, jota edes kannattaa harkita! Kun alat pelaamaan meillä, kohtelemme sinua alusta asti kuin kunniavierasta (sillä olet ansainnut sen!) tarjoamalla lämpimän tervetulotarjouksen joka pitää sisällään 100 ilmaispyöräytystä sekä 100% talletusbonuksen aina 200 euroon asti. Näin voit todella “Go Karamba” kun liityt mukaan hauskanpitoon!\nAivan kuin tämä kaikki ei olisi riittänyt, pääset myös iskemään kyntesi urheiluvedonlyöntiin liittyessäsi mukaan Karamba-juhlaan! Näin juuri, meiltä löydät kaikki suosikkilajisi ja urheilutapahtumasi mukaan lukien jalkapallo, tennis, rugby, koripallo ja paljon muuta… vaikeinta onkin päättää mikä kohde valita ensimmäisenä! Liityttyäsi mukaan Karamban juhlahumuun saat mehevän tervetuliaisbonuksen urheiluvedonlyöntiin, jolla voit pönkittää ensipanostustasi. Saadaksesi lisätietoa, tarkista sähköpostisi tai katso Promootiosivuiltamme miten toimia. Ah, älä myöskään unohda esittäytyä meidän KaramBot -chattibotille, joka tekee sangen vankkoja koneälykkäitä vedonlyöntiennustuksia oikeisiin tilastotietoihin perustuen. Hän ei välttämättä pese astioitasi, mutta saattaa hyvinkin auttaa sinua voittamaan enemmän lyödessäsi vetoa urheilussa! Kyllä vain, tiedämme miten veneen saa keikkumaan villien bailujen voimin, mutta samanaikaisesti alan parhaat poket on työllistetty huolehtimaan siitä, että kokemukset pysyvät hauskoina, turvallisina ja luotettavina. Luuletko että sinulla on tarpeeksi kanttia kohdata ja ottaa haltuun se kuinka vauhkoja olemme… uskallatkohan? Kokeile!\nCopyright 2017- Kaikki oikeudet pidätetään. Karamba.com on ASG Technologies Ltd:n omistama brändi, osakeyhtiö joka toimii British Virgin Islands lakien mukaan. Tämän sivuston pelejä operoi Aspire Global International LTD., maltalainen yritys, jonka rekisterinumero on C42296 ja jonka toimisto on rekisteröity osoitteeseen 135, High street, Sliema SLM 1549, Malta ja joka on täysin Remote Gaming Regulations of Malta -lisensoitu operaattori (MGA/CL1/408/2007 – asetettu 17 August 2009, MGA/CL1/876/2013 – asetettu 19. syyskuu 2013, MGA/CL1/1000/2014 asetettu 20 August. syyskuu 2014, MGA/CL1/1142/2015 joka on asetettu 26. Tammikuu 2016, MGA/CL1/1174/2017 joka on asetettu 26. toukokuuta 2016, MGA/CL1/1226/2017 joka on asetettu 25. marraskuu 2016 , MGA/CL2/1348/2017 Julkaisto 24. Lokakuuta .2017) ja toimii Malta Gaming Authority sääntelyn alla.Vain Isossa-Britanniassa , tämän sivuston pelit toimittaa AG Communications Limited, Maltalle rekisteröity yritys numerolla C48328, osoitteessa 135 High Street, Sliema SLM 1549, Malta, joka on lisensoitu ja säännöstelty United Kingdom Gambling Commission (Remote Gaming License Number 000-039483-R-319409-001) toimesta. Isoftbetin tarjoamat pelit ovat Alderney Gambling Control -komission hyväksymiä ja lisensoimia. Lisenssinumero: 117C2. Operaattorin toimiluvan nykyinen status löytyy tästä: Gambling Commission


Mielen Lumoa: Sinisiä pilkkuja\nAina yhtä sykähdyttävää, kun metsänpohja täyttyy ensin sinisistä pilkuista ja sen jälkeen lehtoon levittäytyy valkoinen matto. Mökillä kukki viime viikonloppuna paljon sinivuokkoja ja jo muutamia valkovuokkojakin. Herkän oloisia, varsin viehättäviä!\nAnu 28. huhtikuuta 2011 klo 10.44\nSinivuokon kukka on jotensakin NIIN täydellinen! ♥\nMaikki 28. huhtikuuta 2011 klo 11.17\nIhania! Meidän konnuilla ei juurikaan vuokkoja kasva, joten ihastelen sitäkin enemmän näitä teidän onnekkaiden kuvia!\nMerja K 28. huhtikuuta 2011 klo 13.08\nKauniita :) Itse olen törmännyt vasta valkovuokkoihin\nenkulin käsityöt 28. huhtikuuta 2011 klo 13.49\nIch bins, die Rosine 28. huhtikuuta 2011 klo 15.03\n-T 28. huhtikuuta 2011 klo 22.17\nOnpa kyllä todella selkeän kaunis kukka tuo sinivuokko!\nhietzu 30. huhtikuuta 2011 klo 22.21\nNäin kukkivia valkovuokkoja Ruotsin opintomatkalla, kun vierailimme Linnes Hammarbyssä. Kylläpä vain ovatkin kauniita.


Tarot-kortit archivos - Ennustajat\n20/04/2021 04/02/2021 by Anni Toivakainen\nOletko koskaan saanut Tarot-tulkintaa? Tiedätkö, mitä se tarkoittaa? Tarot-tulkinta on vuosituhansia vanha, erityiskortein tehty ennustus- ja tulkintatapa, joka on ollut pitkään harvinainen ja täynnä mystiikkaa. Silti nykypäivänä Tarot-kortit löytyvät monesta ihan tavallisestakin kodista, joissa tulkintoja tehdään itselle tai tutuille usein aiheeseen liittyvää kirjaa apuna käyttäen. Syvemmällä tasolla ikiaikaisissa korteissa piilee varjeltu, voimakas energia, jonka voi … Read more\nCategories Tarot-kortit Leave a comment


Poista Pr0tector ransomware | PC Threats\nPoista Pr0tector ransomware\nOpas Pr0tector ransomware poistaminen (Poista Pr0tector ransomware)\nPr0tector virus viittaa äskettäin havaitun cyber loinen–virtuaalista rahaa kiristys työkalu, joka hiipii tietokoneet varkain ja salaa sisältävät tietoja. Jos tämä kuulostaa tutulta, olet ehkä jo tutustunut ransomware viruksia ja niiden vaikutusmekanismien. Jos ei, tämä artikkeli on loistava ponnahduslauta oppi enemmän jokseenkin nämä ilkeä tietokone-tulehdusten ja toivottavasti välttää niitä tulevaisuudessa. Jos päädyit tähän artikkeliin etsiessään Pr0tector ransomware poisto neuvoja, älä jätä vielä koska asiantuntijamme keskustella viruksen poistaminen mahdollisuuksia alla artikkelissa. Tästä lähtien meidän keskittyä Protector virus ja keskustella, mitä me jo tiedämme siitä. Paremmin Poista aina Pr0tector ransomware asap.\nEnsivaikutelma väliä ja Pr0tector ransomware kirjoittajat näyttävät ovat oppineet tämän läksyn hyvin. He hakivat kun nimeät virus. Leetspeak osan otsikossa on tarkoitus luoda vaikutelman, että Pr0tector on vakavia hakkereita ja seisoo yhdessä niin tunnettu ransomware FS0ciety tai Crypt0L0cker. Tällainen taktiikka on ilmeisesti valittu pelotella käyttäjiä ja enemmän niitä huijataan maksaa lunnaita. Toisin kuin mainitut malware kuitenkin erityisesti loinen on hyvin alhainen, ja harvat mietinnöt sen soluttautumisen. Kuitenkin virus on ransomware tyypillisiä ominaisuuksia.\nImuroi poistotyökalupoistaa Pr0tector ransomware\nEnsin tulee tietokoneisiin käyttämällä hyväkseen haavoittuvuuksia ja asennus sen haitalliseksi suunnitellun suoritustiedoston järjestelmässä yleensä % AppData %, Roaming % tai % paikallista % kansioita. Erityinen nimi Tämä ohjelmatiedosto ei tiedetä, mutta ransomware luovat yleensä naamiointi tuhoisa komentosarjoja säännöllisesti järjestelmätiedostoja, kuten svchost.exen tai Rundll32.exe, esimerkiksi. Näin ollen jos näet nämä prosessit toimivat aiemmin mainittu kansiot tai muut hakemistossa kuin C:windowsSystem32, pitäisi ei sivuuttaa sitä ja tarkistuksen laitteesi kanssa malware etsivä ratkaisu heti. Jos olet vielä etsimässä tällainen työkalu, suosittelemme vilkaisemalla nopea ja monipuolinen anti-malware.\nKun salaus, itse Protector virus se tuntematon algoritmin avulla ja varmistaa, että salattuja tiedostoja ei voi salata helposti tuhoamalla avaruus varjostaa pärjäävä. Kun asiakirjat, arkistojen, mediatiedostot ja muut uhrin tietokoneeseen tallennetut henkilökohtaiset tiedot on salattu ja merkitty .pr0tect laajennuksia, virus ehdotetaan, että elpyminen vaihtoehto. Kaikki edellytykset esitellään lunnaita merkille kutsutaan lukea minulta DECRYPTION.txt. Näet kopio tässä:\nVaikka nämä lyhyet ohjeet eivät ilmaise ransom että rikolliset kysyntää vastineeksi tiedostot, se todennäköisesti vaihtelee jossain 0,5-1 Bitcoin tietty määrä. Kuitenkin riippumatta siitä, mitä se salauksen työkalu maksaa, on viimeinen vaihtoehto jahka koettaa tietojen hyödyntämistä. Enemmän kannattaa poistaa Pr0tector ransomware tartunnan tietokoneesta ja vaihtoehtoisten menetelmien avulla purkaa tiedostot ilmaiseksi pikemminkin kuin työkalu, joka ei välttämättä edes toimi.\nKoska Pr0tector malware on tällä hetkellä sen alkuvaiheessa jakelu, luultavasti paras neuvo olisi toimittava ennen kuin on liian myöhäistä. Ensimmäinen asia, sinun pitäisi tehdä on varmuuskopioida tietosi. Tämä prosessi on pitkä, ja useimmat käyttäjät haluavat sivuuttaa sitä, toivoen, että virus yksinkertaisesti siirtää niitä. Valitettavasti kun virus iskee, ei ole mitään voi tehdä paljon. Näin ollen suosittelemme huolehtii tärkeimmät tiedot ensin ja pitää backuping, kun uudet tiedostot luodaan tietokoneeseen. Lisäksi on tärkeää pitää ohjelmistot ja käyttöjärjestelmä päivitetään. Muussa tapauksessa unpatched haavoittuvuutta voidaan ottaa käyttöön Pr0tector tietokoneessa.\nMiten poistaa Pr0tector ransomware?\nSe ei voi olla niin helppo poistaa Pr0tector ransomware tartunnan laite, koska se on vähemmän vakava Loiset kuten selaimen kaappaajia tai mainosohjelmia. Saati ransomware seurauksia kaapata, jotka ovat verrattomasti pahempi. Näin auttaa tietokoneen palauttaminen virus, suosittelemme, että skannaus on ammatillinen antivirus, mieluiten monipuolinen Virustentorjuntatyökalu, joka ei vain lopettaa Pr0tector ransomware tietokoneesta vaan myös auttaa panna elimistö taaksepäin model after sen kappaleita. Virustentorjuntaohjelmistolla toukokuu kaivata sinun auttaa puhdistavan virus, mutta ei hätää, löydät tarvittavat suuntaviivat alla artikkelissa. Pr0tector ransomware poiston jälkeen voi käyttää suositeltu tietojen Palautuksen lisämenetelmät perua joitakin tärkeitä tiedostoja.\nOpi Pr0tector ransomware poistaminen tietokoneesta\nAskel 1. Miten poistaa Pr0tector ransomware Windowsista?\nAskel 2. Miten poistaa Pr0tector ransomware selaimissa?\na) Poista Pr0tector ransomware liittyvän sovelluksen Windows XP\nb) Pr0tector ransomware liittyvä ohjelma poistaa Windows 7 ja Vista\nc) Poista Pr0tector ransomware liittyvän sovelluksen Windows 8\nKlikkaa Pr0tector ransomware liittyvät ohjelmistot\nValitse Pr0tector ransomware liittyvän sovelluksen\nValitse Pr0tector ransomware liittyvää ohjelmaa\na) Poistaa Pr0tector ransomware Internet Explorer\nb) Poistaa Pr0tector ransomware Mozilla Firefox\nc) Pr0tector ransomware poistaminen Google Chrome\nPoistaa Pr0tector ransomware ja valitse uusi moottori\nSisu jotta etsiä kaistale ja poistaa Pr0tector ransomware\nLopettaa Pr0tector ransomware ja valitse uusi palveluntarjoaja


Kasvikset viljellään nyt itse - Koti - Aamuset\nKasvikset viljellään nyt itse\n2.6.2019 20:05 Aamuset\nKiinnostus itse kasvatettuihin, syötäviin kasveihin on nousussa. Syyt tälle ovat tuoreus, alkuperä ja luonnonmukaisuus. Kasvattaminen tarjoaa ajanvietettä ja mahdollisuuden kokata ruokansa itse.\nJopa 98 prosenttia suomalaisista ajattelee, että itse kasvattamalla saa tuoretta, ja tietää ruuan alkuperän. Kasvit halutaan kasvattaa nyt luonnonmukaisesti. Syötävien kasvien suosikkilistalla ovat tomaatti, mansikka ja yrtit. Näiden kasvien sadon kasvamista ja kypsymistä on helppo seurata: kasvatus onnistuu parvekkeellakin.


Won Hundred | Brändien outlet | Brandosa\nWon Hundred - 1 Tuotteet\nSaatavana varastossa - EU Koko: 36, 39, 40\nVoitti sata kenkää - Skandinaavinen tyylikäs ### Skandinaavinen tyylikäs on tyyli, joka on ollut viime aikoina erittäin suosittu, ja Won Hundred on seurannut tätä suuntausta. Saat erittäin tyylikkäät kengät, joissa on puhtaat viivat, ja tämä on tyyli, joka on erittäin helppo sovittaa useimpiin ulkonäköihin. Laatu on loistava ja ne tarjoavat monia erityyppisiä kenkiä sekä rohkeilla että hienovaraisilla väreillä, jotka eivät kiinnitä liikaa huomiota. Kengät sopivat erinomaisesti sekä jokapäiväisiin kenkiin työhön että erikoistapahtumiin, joihin haluat pukeutua hieman enemmän. myymälässämme on varastossa monia mukavia tyylejä, jotka sinun tarvitsee vain tarkistaa. #### Voitti sata - ajattomat kengät miehille ja naisille\nWon Hundred sijaitsee Kööpenhaminassa ja luo tyylikkäitä kenkiä, joissa on sekoitus skandinaavista tyyliä ja kansainvälisiä vaikutteita. He suunnittelevat paitsi kauniita kenkiä myös saman teeman vaatekokoelmia. Tuotemerkin visio on luoda korkealaatuisia tuotteita, jotka eivät ole vain tyylikkäitä lyhyeksi ajaksi, mutta ne ovat muutaman vuoden ajan yhtä trendikkäitä kuin tänään. Jos etsit kenkiä, jotka on helppo yhdistää useisiin asuihisi kotona, Won Hundredin pitäisi olla go-to-tuotemerkkisi. #### Voitti sata kenkää kaiken kanssa\nWon Hundred -jalkineiden yhdistäminen on erittäin helppoa, mikä on aina hieno asia, jos sinulla ei ole aikaa suunnitella jokainen asu pienimpäänkin yksityiskohtiin. Heitä vain nämä kengät pääosin ulkonäön kanssa ja yllätyt siitä, kuinka hyvin ne menevät useiden eri tyylien kanssa. Naiset voivat käyttää korkokenkiä, joissa on kapeat farkut ja mukava yläosa, ja olla valmiita mihin tahansa päivän tarjoamaan. Löydät myös erittäin mukavia miesten lenkkarit, jotka ovat riittävän tyylikkäitä toimistoon. #### Voitti sata kenkää verkkokaupastamme\nmyymälässämme on Won Hundredin ajattomia kenkiä sekä miehille että naisille ja useille muille suosituille tuotemerkeille, jos etsit jotain muuta. Sivustolla näkymä on varastossa, mikä tarkoittaa, että sinun ei tarvitse huolehtia siitä, että menetät täydellisen parin, kun löydät sen. Olemme avoinna ympäri vuorokauden ympäri vuoden, joten voit käydä luonamme aina, kun haluat tehdä ostoksia. Meillä on enemmän vaihtoehtoja kuin melkein missä tahansa fyysisessä myymälässä, ja voit löytää uusia, jännittäviä tuotemerkkejä, joista et ehkä ole ennen kuullut.


Ilkeydestä on tullut uusi normaali – Maria Lohela\nOlin läsnä Sotainvalidien Veljesliiton 75-vuotisjuhlassa Helsingin Messukeskuksessa elokuussa 2015. Juhlapuheen piti tasavallan presidentti Sauli Niinistö. Päätössanat lausui sotainvalidi, professori Veijo Saloheimo. Hän kiitti presidenttiä: “Toivotamme teille voimaa ohjata tasavaltamme nykyisestä epävarmuuden ja erimielisyyden korpimaasta pysyvän nousun polulle.”\nIhmeitä ei ole tällä saralla tapahtunut. Lainsäätäjäkään ei ole onnistunut muuttamaan suuntaa saati sitten presidentti itse.\nValtiopäivien avajaisissa aiemmin tänään sekä tasavallan presidentti Sauli Niinistö että eduskunnan puhemies Matti Vanhanen nostivat puheissaan esiin yhteiskunnallisen keskustelun saamat ikävät piirteet. Puhemies viittasi kansanedustajien käytöstapoihin ja presidentti puhui vihapuheesta ja rasismista laajempina ilmiöinä.\nOlen itse aina välttänyt käyttämästä vihapuhe-termiä. Pidän sitä aivan liian abstraktina ja epätarkkana käsitteenä, jotta kokisin kykeneväni käyttämään sitä oikein. Se mikä on mautonta ja huonotapaista ei välttämättä ole lainvastaista.\nEpävarmuus ja erimielisyys ovat edelleen vahvasti läsnä yhteiskunnassamme. Taloustilanteen ontuva tila, aivan liian korkea työttömyys ja kokemukset epäreiluudesta kuormittavat meitä eri puolilla Suomea. Huoli ja näköalattomuus lisääntyvät. Valtion menoja paikataan velkarahalla. Poliitikot, joiden vastuulla on tilanteen korjaamista edistävien ratkaisujen löytäminen eivät ole päässeet eduskuntavaalien jäljiltä vieläkään vauhtiin. Yhteiskunnallista keskustelua ei ole oikein kunnolla keskusteluksi tunnistanut, sillä sen yllä leijuu synkkä loputtoman kinastelun ja syyttelyn varjo.\nEri mieltä voi ja saa olla ja se on mahdollista siksi, että Suomi on vapaa maa. Se, miten mielipiteensä ilmaisee onkin sitten taitolaji, jotta mielipiteiden kirjo ei muutu entistä ikävämpiä sävyjä saavaksi taisteluksi. Toisten ideoiden vähättelyn ja mollaamisen sijaan kannattaisi keskittyä kertomaan perustellusti miksi oma idea tai ratkaisuehdotus on parempi. Kansalaisena odotan tätä, en ainoastaan sen julistamista mikä on huonosti.\nVallalla olevassa keskustelukulttuurissa minua kummastuttaa kaikista eniten häpeilemätön ilkeys ja pahansuopuus. Blogit ja erityisesti sosiaalinen media ovat aivan sakeana kirjoituksia, joissa tylyin, jopa julmin sanoin kommentoidaan eri mieltä olevia tai jotakuta, jonka yksinkertaisesti koetaan olevan jonkun aiemman lausunnon perusteella vastapuolella. Toisista ihmisistä käytetään täysin ala-arvoisia nimityksiä ja heitä kuvaillaan törkeästi. Jopa kansanedustajat kirjoittavat toisistaan niin lapsellisen rumasti, etten meinaa silmiäni välillä uskoa. Ilkeilyä ryyditetään kaiken maailman meemeillä ja kuvamanipulaatioilla. En ymmärrä miten yllä kuvattu edistää mahdollisuuksia tehdä yhteistyötä, joka on päätöksentekotavassa ainoa mahdollinen väylä toimia.\nNähdäkseni tällainen tyylittömyys vain lisääntyy koko ajan. Miten meistä on tullut aikuisten koulukiusaajien kansakunta?\nToisia ei voi muuttaa, vain itseään. Olen aina pitänyt ohjenuoranani sitä, että en julkaise kenestäkään mitään sellaista, mitä en voisi ääneen hänelle kasvotusten sanoa. Hallinnoimillani sosiaalisen median sivuilla ja blogissani olen aina ollut tarkka siitä, että poistin kaikki niihin jätetyt kirjoitukset ja kommentit, joissa puhuttiin halventavasti jostakin toisesta tai minusta itsestäni. En ole ikinä halunnut osallistua myrkyn levittämiseen.\nPolitiikkaan kuuluu kovakin kieli ja suorapuheinen kritiikki, mutta huonotapaisuus on aivan eri asia. En ylipäätään pidä keskustelutaitojamme kovin kummallisina, sillä mielipiteiden ja tunteiden ilmaiseminen sanoin tai elein ei ole keskimäärin suomalaiselle kovin luontevaa. Näkisin mielelläni koulumaailmassa enemmän retoriikan, argumentointitaitojen ja esiintymisen opettelua, mutta tuo kaikki pitää aloittaa riittävän nuorella iällä. Kalliit esiintymiskoulutukset vastavalituille kansanedustajille eivät tilannetta muuksi muuta, jos aiempi pohja on vaatimaton.\n7 kommenttia artikkeliin “Ilkeydestä on tullut uusi normaali”\nMaria on tärkeän asian äärellä. Tämä ei ole ollenkaan helppo asia määritellä mikä kenellekin on loukkaavaa. Poliittiset linjat ovat muotoutuneet noin 50v aikana ja lonkerot ovat todella syvällä yhteiskunnan eri päättävissä elimissä. Silloin voi olla että normaaleilla järkipuheilla ei päästä edes ovesta sisään keskustelemaan asioista. Esim. ELY keskukset varjelevat omia alueitaan raitaisella otteella.\nEdellemainittu on yksi muoto joka tukkii keskustelun. Toinen perusasia on sellainen, jos joku taho tekee mielipidekysekyn jolla on tarkoituskin saada vain yhdenlainen vastaus. Eli kyselyssä ei ole kerrottu millään lailla, mikä vaikutus asialla on jos ⁶vastaa kyllä tai ei. Ja kun kansa “joka tietää” on sitten sanonut kyllä, on kuin puhuisi kuuroille seinille puhuessaan toisesta vaihtoehdosta. Myös lehdistö pauhaa, että kansa on nyt päättänyt. Tästä kaikkein räikeimpänä viimeaikaista oli mielestäni kysely pidetäänkö koko Suomi asuttuna. Olisi voitu kysyä edim. pidetäänkö kaikki kunnat asuttuna, jos maksat siitä xxxx eur/vuosi ylimääräistä veroina. Tai pidetäänkö kaikki kaupungit asuttuna jos… Ja pidetäänkö maaseutu asuttuna, jos… Tai pidetäänkö koko Suomi edelleen asuttuna jos vanhukset jää hoitamatta kun kunnassa ei ole hoitajia, kun nuoret ovat muuttaneet muualle.\nKolmas asia on se, että uusien ideoiden esittäminen sekoitetaan välillä vihapuheeksi. Jos on totuttu tekemään tietyllä tavalla niin uusi ajatus koetaan uhkaavana. Tämä on jo rajoittanut ihmisten mieltä kun pitää jo valmiiksi radikaalista ideasta poistaa radikaalisuus. Muuten et saa yhtään kommenttiakaan siihen, kun kaikki oelkäävöt leimaumista jos on edes tykännyt asiasta.\nUsein asiat on kokonaisuuksia ja niihin kuuluu sekä hyviä että jollekin taholle ehkä huonojakin puolia kun kohtuuttomista “saavutetuista eduistakaan” ei haluta luopua.\nJuuri niin: mikä kenellekin on loukkaavaa. Loukkaus ei ole automaattisesti rikos, vihapuhetta tai rasismia.\nMinuakin on nimitelty ja haukuttu politiikan vuosina lukemattomia kertoja, mutta en ole koskaan lähtenyt vänkäämään asioista julkisesti tai yksityisesti. Sivuutan höpöhöpö-jutut ja haukkumiset sellaisenaan, enkä niiden vuoksi ole koskaan yöuniani menettänyt. Ilkeimmät kuulemani sanat minulle on kirjoittanut helsinkiläinen opettaja, joka lähetti sähköpostia omalla nimellään työpaikkansa osoitteesta. Se hämmensi hetken ja vahvisti käsitystäni siitä, että sivistys ja käytöstavat eivät millään tavalla korreloi koulutuksen tai ammatin kanssa.\nSekin on selvää, että jokaiselle tulee elämässä vastaan tilanteita, jotka satuttavat. Kuulemme sanoja tai luemme kirjoituksia, jotka satuttavat. Se ei ole kivaa, mutta näin vaan käy. Politiikassa tätä pitää kestää ja ylilyöntejä voi tulla kenelle vaan vaikkapa tunnekuohussa tai jos on keskellä jotakin itselleen todella tärkeää asiaa. Anteeksipyytäminen ja anteeksianto ovat kovaa valuuttaa, kun on tapahtunut ylilyönti.\nOngelmallista on tämä systemaattinen nälvimisen ja viisastelun sisään rakennettu ilkkuminen, jossa asioiden arvostelun sijaan jollakin tapaa lyödään henkilöä. Sanoisin, että tässä asiassa ei ole viattomia puolueita, mutta viattomia ihmisiä kylläkin.\nEihän tälle oikein mitään voi tehdä. Voi muuttaa vain itseään.\nKyllä epäoikeuden mukaisuudesta pitää kritisoida ei voi olla hyss hyss , kun asiat ei ole hoidettu ja kaikki ongelmat on tiedossa , koska asioille pitää tehdä jotain eikä jaaritella,\nTietenkin. Kirjoitukseni ydin olikin siinä miksi valitsemme naljailun ja henkilöön käyvän ilkeilyn asiaan ja tehtyihin päätöksiin kohdistuvan kritiikin sijaan. Politiikassahan on jokaisella toimijalla oikeus tehdä parhaaksi katsomaansa ajatusmaailmaan pohjautuvia linjauksia. Poliitikot ja ajatusmaailmat vain vaihtuvat välillä.\nHei vaan Maria joskus olen miettinyt onko meidän sitten helpompi arvostella toisia ja antaa sitä negatiivista palautetta enemmin kuin positiivista.\nJani, se on juuri näin. Kummallista, eikö vain, koska positiivisen palautteen antamisesta tulee itsellekin niin parempi mieli.